2022-05-27 - ASTEBURURAKO EGURALDIA\nBEROA IZANGO DUGU PROTAGONISTA DOTOREZIA IRABAZIAN DELA\n2022-05-27 (Ostirala): Gaur ere eguraldiak atzoko tankera mantenduko du elementuak modu berdintsuan direla. Hobetze joeraren zantzuak gehiago nabarmenduko dira, txukundu ezinean ibiliko den arren. Ateriari eutsiko dio baina lainotzarrak arrastaka barreiatuko ditu ipar mendebaldeko haize freskoak lurraldearen ipar partea gaztigatuaz. Hegoaldean giro hobea, garbiago eta epelago mantenduaz. Bihartik aurrera onetik onerako martxan egun askotarako.\n2022-05-28 (Larunbata): Gaur ere atzoko tankera mantenduko du eguraldiak. Goizean zikinago lainoak arrastaka direla eta arratsaldean oskarbia nagusi, lainoak ia erabat desagertuaz baina haizeak iparretik jarraituko du suabe, tenperaturaren igoera nagituaz. Hala ere zertxobait igoko da ipar partean eta hegoaldean gehiago udaberri giroa mantenduaz, baina kostaldean tankera hori lortu ezinean.\n2022-05-29 (Igandea): Tenperatura berdintsu mantenduko da baina dotoreziak eta goxotasunak pixka bat irabaziko dute, zeru sabaia erabat garbi eta eguratsa garden direla. Haize suabeak ipar ekialdetik joko du eta eguzkiaren igurtzia ere asko nozituko da bazterrak galanki epeldu eta goxatuaz. Beraz, udaberri giro bikaina lurralde guztian hegoaldean beroa nabarmenduko delarik maiatzaren opari gisa.\n26/05/2022 06:13 joxelanda Enlace permanente. sin tema No hay comentarios. Comentar.\nUDARATIK UDAZKENERA IGARO (IRAILAREN 23-AN 10:50h.)\nUdarako egunak gehiago udazkenekoak baino. Eguzkia onenak emanda urrutiratzen hasi balitz bezala edo albaka harrapatzen gaituela jartzen. Eguna laburtzen eta gaua luzatzen. Ongi gabiltza oraindik baina tristetzen hasten gara honezkero.\nEguraldiaren martxak ere gehienean egin ohi du nolabaiteko aldaketa. Mendebaldetiko eraso gehiago eta euria sarriago.\nUda garaian eguratseko behe geruzak eta goietakoak askotan ibili ohi dira bakoitza bere erara. Bata bestearengandik aparte. Trumoia eta ekaitzetarako joera hor goian garatu ohi dira udaran. Behetan berriz behe laino, gandu eta enbatak. Hauek euri gutxi ekarri ohi dute eta udaran euria dezente botatzekotan ekaitz giroa ekarri beharko lukete. Horregatik deitzen zaio bi solairuko eguraldia udarakoari.\nUdazken aldera nahasten hasten da izaera hori. Askotan mendebaldeko fronteak bietatik izan ohi ditu nahasian. Enbata koska galanta eta trumoia dinbirri-danbarra zeru sabaian, tanta handiko euri jasak botaz. Tenperatura beherago eta oskarbi gutxiago, zeruan lainoak eta hodeiak ugalduaz. Irailean eman ohi da gehienetan aldaketa hori. Enbataren haize bisutsa eta hego haizearen ufadak borroka bizian batzuetan. Horrelakoetan mendebalak irabazi ohi du gehienetan, petralaldia ekarriz.\nKontuak kontu ez dirudi aurten okerrerako aparteko joerarik hartuko duenik. Abuztuan euria tamainan bota du ipar partean behintzat eta kanpoak ederki mantendu du busti puntu egokia. Tenperatura ere tamaina egokian.\nGipuzkoan ez da egoten orain garia jasotzen lanik eta artoa eta babarruna ere oso gutxi. Agian penagarria da joera hauxe. Bertatik bertarako janari bezala oso onak ziren horiek. Asko estimatzen genituen babarruna eta taloak.\nAurreko artikuluan esaten nuen insingnis pinua kinka larrian dagoela oraintxe eta etorkizunik ez ote daukan horrek. Eta orain esango dut bertatik bertarako janari produkzioa ere kinka larrian dagoela baina hori berpiztu daiteke eta gainera onuragarria izango litzateke.\nPertsonentzat janari sanoa eta goxoa produzitzeko paraje aproposak direla hauek iruditzen zait. Esplotazioa edo baserrien estruktura asko aldatu da lehendik. Lehen baserritik bizi ziren baserritar gehienak baina orain gutxi bizi dira horrela eta labrantza edo lurrak lantzea ia erabat desagertu da. Belardi bihurtu dira inguru gehienak, ardiak eta astoak larrean direla, inguruak txukun edukitzearren. Hala ere baserrietako biztanleak gutxitzen doaz eta panorama tristea sumatzen zaio hemengo lurraldeari. Mendialdeetako maldetan sasia eta sastraka ugaltzen ikusten da eta mendietako pizti gaiztoak ere bai. Gizarteak kontuan eduki beharko luke panorama hau eta arreta jarri gai honetaz, administrazioak barne.\n23/10/2019 10:01 joxelanda Enlace permanente. sin tema No hay comentarios. Comentar.\nPINU INTSIGNIAREN GAITZAREN ONDORIO LARRIAK\nETA ZORIONAK GABONETARAKO\nOrokorrean zuhaitzak negurako orririk gabe geratu ohi dira, erretxina dutenak izan ezik baina aurten intsigni pinuak ere kolore itsusia hartu du gaitz txar batek harrapatuta. Ematen du gainera ez daukala salbaziorik eta erabat desagertuko dela zuhaitz mota hori. Inguru hauetan egur asko dago zuhaitz mota horrenak eta atarramendu txarra sumatzen zaio hori guztia modu onean kudeatzeari. Jipoi galanta suposatuko du horien jabeentzat eta egur hori baliatzen dutenentzat. Nik uste dut administrazioak oso kontuan eduki behar lukeela panorama hau. Ea zerbait asmatzen den oker galant hori ahal den heinean gutxitzeko.\nBaina jarri gaitezen pixka bat urte garaiari begira. Udazkenean gaude eta negua ate joka. Izan ere askotan hartu ohi du negu itxura galanta Abenduaren aurrenetan ere. Gaua luzea eta askotan egunez ere nahiko ilun azpi beltzeko lainotzarrak itsasaldetik sartzen zaizkigunean. Ama-birjina Abenduko argitu orduko ilunduko. Bai, egunik motzeneko hila dugu hau. Santa Luziatik Santo Tomasetarakoak dira motzenak. Abenduko eguna argitu orduko iluna. Gero poliki hasten da luzatzen baina esaerak dioenez urte berritan eroek ere igarri eguna luzatzen hasi dela.\nZer eguraldi egiten duen bardago alde galanta eguneko argitasunari dagokionean. Aurtengo Abenduan hegoaldetiko joera izango dela nagusi sumatzen da. Aldaketatxo batzuk gora behera beti izaera horretara itzuliko dela dirudi Abendu guztian. Elurra eta izotza oso gutxi baina tenperatura aldetik epela asko nabarmendu gabe, garaiaren tonikari eutsiaz.\nEguberri eta Santu Inozente hotza dator derrepente dio esaerak baina elurra mendi puntetan pixka bat besterik ez aurtengo Abenduan. Hilaren 21-ean gaueko hamaiketan sartuko gera neguan. Eta beti ematen du horrek beldur pixka bat.\nUdazkena nahiko ona dihoakigu aurten. Udaberria baino askoz hobeagoa behintzat bai. Eta ikusiko dugu hurrengo negu hori nola portatzen zaigun. Neguak negu girotik ere behar du pixka bat, naturaren martxa errespetatuaz. Eguraldia ere garaian garaikoa hobe, nahiz eta guri batzuetan norma hori asko gustatu ez.\nMundu mailari begiratu ezkero, gure lurralde hau onenetakoa dela iruditzen zait eguraldi osasuntsua egiten. Beraz, neurriak hartu eta konformatu animoa pixka bat maneiatuaz.\nAsko balio dute bi eginkizun horiek. Dena ez dago gure esku baina dezente bai. Gabon jaiak eta abar ez dira txarrak gure animoa pizteko. Zerbaitegatik jarriko zituzten jai berezi horiek urte garai horretan. Itxura tristeko garaian motibo bereziak, elkar animatuz, gure bihotz eta buruak zoriontsu jartzeko. Beraz, gora bihotzak eta piztu burua. Zorion galantak nire partetik ere. Agur eta hurrengora arte.\n25/11/2018 08:53 joxelanda Enlace permanente. sin tema No hay comentarios. Comentar.\nPAGOTXA, A ZE MAUKA! edo (a ze pagotxa!)\nGanadu edo abereentzat janari berezia zen hauxe. Korte edo ebaki aldi bat bakarra ematen zuen. Udazkenean ereiten zen eta udaberrian ebaki. Gero artoa eta babarruna ereiteko aprobetxatu ohi zen lur hori.\nUdaberrian lehenengoetakoa, janari goxoa eta ona zen abereentzat. Animaliak haizetzeko arrisku gutxi eta esnea ugaltzeko aproposa zen.\nUrtero erein ohi zen soroen zati bat eta gustora jan ohi zuten behiak eta errapeak potolatu ere bai. Hiru orriko hostoak eta lora gorri luzexkak zituen eta itxura marduleko belar mota zen. Orriak eta kirtena bigunak baina lore gorri hori agertu ezkero, zahartzen hasten zen azkar.\nBaserri askotan ereiten zen urtero soro zati bat, udaberrian ganaduak lehenengo jateko berdea izan zedin. Erderaz “trevol encarnado” deitzen zitzaion eta beste belar bat, euskeraz frantses belarra deitzen zitzaiona, erderaz “trevol violeta”. Honek ere horri hirusta zuen eta janari mardula. Urtean hiru edo lau ebaki aldi oso gustukoak gainera baina animaliak haizetzeko arriskua zuen. Lur landuetan mardul hazten zen urte batzuetan baina bakantzen hasten zenean berriro ere soro bihurtu behar zati hori.\nPagotxak lore gorri luzexka zuen eta hostoak ere hirukoitz luzexkak. Frantzi belarrak, lore gorrista bai baina biribila eta hostoak ere pagotxak baino biribilagoak. Biak ziren ganaduentzat janari mardul eta goxoak. Baina esan bezala frantzi belar horrek ebaki aldi asko eta pagotxak bat bakarrik baina berau mardulagoa.\nOso ezagunak eta garrantzizkoak ziren baserri munduan belar horiek. Alde batetik ganaduak jateko bikainak zirelako eta bestetik soro lurrei atseden alditxo bat bezala kontsideratzen ziren baserrietan.\nBaziren beste belar mota batzuk ere misio berdina betetzen zutenak. Adibidez allubrea, txilista eta abar. Baina pagotxa izango zen famatuena bere mardultasun, biguntasun eta goxotasunarengatik.\nSoroetako lurrak lantzen ziren garaietan, horien etekina mantentzeko ahaleginetan erabiltzen zen taktika edo martxa hori eta bide batez ganaduak jateko bezala ere osagarri bikaina. Beraz, belar mota berezia eta estimu handiko janaria edozein ganadu motentzako.\nBaina nik hau aipatu nahi nuen batez ere poxpolina bezalaxe beste esanahi batzuetarako erabiltzen zelako. Eta hitz horiek zertatik datozen ahaztuta. Harrigarria da hain denbora gutxian eta oraindik bizirik dauden belar ezagun batzuen izenak hainbeste desbideratzea. Badakit baserri munduko izen asko baztertu direla eta polit batzuk ere bai. Beste lantxo bat egin behar dut fenomeno honetaz. Beraz, agur irakurle guztioi eta hurrengora arte.\n29/06/2018 10:27 joxelanda Enlace permanente. sin tema No hay comentarios. Comentar.\n29/06/2018 10:26 joxelanda Enlace permanente. sin tema No hay comentarios. Comentar.\nABENDUA EDO LOTAZILA\n2016.eko ABENDUrako ARTIKULOA\nAbendua edo lotazila, kanpoa edo landa lotan dagoen hila, alegia. Lehengoan azaroa neguaren ataria esaten genuen, baina oraingoan neguaren atariko atea ere bai, alajaina. Naturak orain bai hartzen duela itxura kaskarra, izan ere munduak eta eguzkiak beren ibilbideak dauzkate eta elkarren arteko kokapena aldakorra da. Mugimendu horiek ez dira zeharo borobilak edo egokiak, gure ustetan, baina txintxo demonio jarraitzen dute mendez-mende milimetro bat ere okertu gabe. Unibertsoaren barnean punttu txiki-txiki bat besterik ez da gure mundu kankailu hau; auskalo noiz hasi eta nola bilakatu den denboraren joanean. Bolatxo honen azala da guretzat garrantzizkoa, bere itsaso, lur, eguratsa eta guzti bizitza bermatzen baitu; espezie ta itxura askotako bizidunak daude bertan eta sekulako dinamika denen artean.\nMunduaren sorrerari eta eraketari begiratuta denboraren buztanaren azkeneko puntan sortu zen gizadia. Beste hainbat bizidun izango ziren aurretik, noski, txikiak eta handiak, uretakoak ala lur lehorrekoak; baita landareak eta abereak ere. Hasiera haietako arrasto garbirik aurkitu ezin den arren, zientzialariek asmatzen dituzte zenbait teoria eta uste.\nEspezie batzuk desagertu dira, baita beste batzuk sortu eta agertu ere; sailkatu gabeak ere oraindik asko izango dira, zalantzarik gabe. Baina espezie garrantzizkoena gizakia izango da, gure ustez behintzat; besteei galdetzerik ez dugunez… Pixkanaka, baina etengabe, ugaltzen joan den espezie bat da gizakia, sarriegi elkar akabatzen saiatu den arren. Zazpi mila milioira iritsita egongo omen da gizabanakoen kopurua, alajaina. Asko da baina, nire ustez, badago oraindik askoz gehiagorentzako lekua, naturaren oparia ondo banatzen jakingo bagenu. Baina ikusten denez espezie hau ez da animalia oso txintxoa, ezta oso adimenduna ere. Askotan etsai arriskutsua bihurtzen da naturarentzat, beste bizidunentzat, baita gizakia berarentzat ere; badirudi bere ingurunea izorratzea duela helburu. Gerrak, zapalketak eta gehiegikeriak bazter guztietan eta gizatasuna auzoan. Beste espezietan ez dirudi hainbeste izorramen sortzen denik elkarren artean.\nAsko gera baina elkarren onurari gehiago begiratuz goza daiteke bizi-giroa. Ongi zaindu behar genuke natura, bizitzeko beharrezkoak ditugun elementuak eskura izan ditzagun. Helburu hori bermatzeko zein ahalegin gutxi egiten dugun sinestezina da. Gizakiok ez beste espezie guztiek askoz hobeto zaintzen dituzte beren baitako hartu-emanak; denek funtzionatzen dute beren tamaina, izaera eta bestelako berezitasunen arabera, beti ere beren inguruneari ongi egokituta, bai abereak baita landareak ere. Gizakiok gara larri ibiltzen garenak dinamika hori taxuz zaintzen. Mundua dugu hainbeste milaka miloi gizakion etxea edo bizitokia eta natura da gu guztion janaritegia.\nEguraldiaren atarramendua eta beste hainbat baldarkeria badira inguru-mira horretan baina hortxe moldatu behar nola edo hala; baina adierazi nahi dudan moduan asko legoke gure esku moldaketa horretan. Helburu hori ahalik eta hoberen lortzeko geu elkarrekin ongi konpontzea da lehenbiziko lana eta bide batez geure buruarekin bakean bizitzea, izan ere askotan hori ere ez dugu egiten.\nGaurkoz nahikoa izango dut eta ea hurrengoan jarraitzen diodan gaiari.\n25/11/2016 23:22 joxelanda Enlace permanente. sin tema No hay comentarios. Comentar.\nANIMALIEKIKO TRATAMENDUA EDO ARRETA\nGai hau luzea eta zabala dela uste dut. Ziur nago gizakiok betidanik izango genituela animaliak edo abereak inguruan. Ongi dakigunez, animalia erreinuan milaka edo milioika espezie edo mota daude: abereak, hegaztiak, arrainak eta mila motako intsektu edo xomorro. Ezin ahaztu ikusten ez diren birusak, bakteriak eta era guztietako mikrobioak, batzuk oso kaltegarriak, baina gehienak gizakion mesedegileak.\nOro har, animaliak modu askotara baliatzen ditugu; gehienetan elikagai iturri moduan, baina bestelako erabilerak ere aipatzekoak dira: lanerako, jolaserako, kiroletarako, sendaketarako eta abar luze bat. Baserri munduan eman izan da, batez ere, animalien edo abereen baliakuntza era askotako onurak lortuz; horregatik zen aberatsa abere asko zituena.\nAnimalien tratu txarrak ere emango ziren, ezin ukatu, baina ez oinazea ematearen alde, beharrak eraginda baizik. Ziur nago gehienetan alderantzizkoa izan dela; onginahia eta estimua asko eman zaie animaliei, hegaztiak barne, janaria edo elikagaia bermatzen zutelako eta lanerako laguntza ezin hobea. Zenbait ganadu uztarrian soro lanetarako eta garraiorako. Jolas lagun eta entretenigarri ere izan dira askotan. Txakurrak eta katuak ere izan dute bai beren eginkizuna: txakurrak atezain eta ehizerako, katuak arratoi eta xaguak harrapatzeko aproposak, eta biak umeen jolaserako eta dibertsiorako askotan. Mis edo xapi katuei eta xaxa edo mee meee txakurrei, arre eta soo eta abar. Horrelaxe etxe abereekin edo esku artekoekin; pizti erasokor eta amorragarriak ere ahaztu gabe, baina oro har, animaliei sufriarazteko berezko asmorik ez dut nik sumatu izan baserri munduan.\nEzinbestean akabatu edo hil beharra askotan izan ohi da, baina egiteko hori ere ahal den motzena eta azkarren egin izan ohi da, inolako basakeriarik gabe. Agian, txerria hiltzea izango zen deigarriena, gehien sufriarazten zuena, odola aprobetxatzeko helburuarekin, noski, baina horri ere neurria hartu zitzaion; baina animaliak sufritzen ikustearekin gozatu, ezta pentsatu ere.\nMota askotako osagarria izan ohi da animalia baserri munduan eta orokorrean gure munduan. Ganaduak ikuiluan lotuta edukitzea ez dut uste tratu txarra denik, baina bai, gehienetan, ezin bestekoa. Zezen plazetan zezenei ematen zaien tratua benetan tratu txarra dela esango nuke eta gainera askorentzat ikuskizun traumatikoa; zalantzarik gabe, asma daitezke eginkizun entretenigarriagoak horrelako basakeriarik egin gabe. Animaliekin kontatu beharra daukagu gizakiok baina ez gaitezen gehiegi zabartu gai hau manipulatuz.\nZenbat aldiz, goxo-goxo behiak eskuilatu ditugun beraiek gustura daudela sumatuz; edo oiloei arto edo gari aleak zabaldu purra-purra dei eginaz edo katuari mis-miis eginaz esnea eskaini. Horrela estimatzen eta tratatzen genituen etxe inguruko animalia asko eta asko; pizti amorragarriak ere baziren noski eta horiek ere bazuten beren eginkizuna. Denen artean osatu ohi da naturaren martxa.\nNik uste dut probatu ez duenak ez dakiela zenbat estimatzen diren baserrietan inguruko animaliak. Xaguak, arratoiak, satorrak, axeriak, basurdeak eta horrelakoak ez hainbeste, agian; eta zapalaitzak eta hegazti harrapariak ere ez. Karakolak, bareak eta sugeak ere ez dira izan ongi ikusiak, ezta kakalardoak, liztorrak eta euliak ere. Baina guk argi ikusi ez arren, horiek ere nolabaiteko betekizuna izango dutelakoan nago naturaren oreka osasuntsu mantentzeko eta guztion onurarako.\nBeraz, ondorio gisa, gizakion gozamenerako animaliei tratu txarrik ematea inolaz ere ez.\n30/04/2016 08:50 joxelanda Enlace permanente. sin tema No hay comentarios. Comentar.\nTXORIZO MUTURREN IPUINA\nBi txorizo mutur agertzen ziren bazkaltzerakoan. Bat Ekainen platerean eta bestea Enaitzen platerean. Potxolo-potxoloak eta eleganteak. Ekainenak Bikain zuen izena eta Enaitzenak Banaiz. Goiko aldea borobila zuten. Buruaren antzekoa. Suhatzaren itxura ere bazuten baina kolore gorrixta eta azal leunarekin sekulako itxura polita zeukaten.\nJateko gogoa ematen zuten eta horretarako ziren gainera. Kontxo, hau duk hau komeria. Jende guztia beraiei begira jartzen zen alajaina. Bikain Ekainek jan behar zuen eta Banaiz berriz Enaitzek. Ondo maneiatzeko tenedorea jarri behar zitzaien tente goiko puntan eta tenedorearen tartetik kutxiloarekin ebaki beheraino. Eta tenedorea beste aldera jarri eta beste ebaki bat tartetik behera. Horrela lau puzka luzexkak ahora eramateko prest.\nTenedoreak egin behar zuen eskabadoraren lana. Txorizo puzka hartu eta Ekain edo Enaitzen ahora eraman. Hor errota zegoen eta ahoa martxan jarriz txiki- txiki egin eta txistuarekin nahastuz irentsi egingo zituzten. Jan deitzen zaio lan horri. Eta tunel luze batetan aurrera urdailera joaten ziren.\nEkain eta Enaitz gustora gehiago jateko gogoarekin. Aitaitak ayo pelayo eta amamak hi bai gozoa, eta hi. Joxek berriz berak hiru behar zituela. Baina ez omen zitzaion komeni horrelakorik eta serio geratu zen. Estomagoan sustantzi onak apartatu eta zainetara bidali zituzten odol bihurturik gorputz guztia elikatzeko. Estomagoan sobratu ziren alferrikako zaborrak heste lodian behera joan ziren nik dakidan lekutik irteteko. Ez noa esatera irteterakoan nola zuen izena zabor horrek.\nKomeri polita hauxe eta errepikatu dadila. Gora Ekain eta Enaitz eta gora txorizoak. Auuupa\n17/03/2016 08:52 joxelanda Enlace permanente. sin tema No hay comentarios. Comentar.\nAurreko idazkian txantxangorriarekin hizketan egon nitzenekoa jarri nuen eta han sumatzen zen txorientzako neguak ematen duen tristura eta larritasuna. Baina bizidun guztiak jasan beharrekoa da hori.\nUrtaroetan apartekoa da neguaren petralkeria eta berezitasun hori. Hain zuzen lau urtaroetatik hiru uda hitzarekin hasten dira: Udaberria, udara eta udazkena. Beraz, negua dugu urtaroetan berezitasun gehiena duena. Naturak erabateko geldialdia egiten du zuhaitzak eta sastrakak biluzik geratuz. Eta biluzten ez direnak ere hostoen aldaketa berdin egiten dute negu garaian.\nAnimaliak eta xomorroak ere ezkutatu egiten dira, hiltzen ez direnak behintzat. Munduaren mugimenduak eragiten duen efektua izaten da hau. Izan ere eguzkia dugu hemen ezinbesteko bonbila eta berogarria. Bizia mantentzeko ezinbestekoa. Baina mundu honek bi bira edo mugimendu mota darabiltza etengabe eta txintxo betetzen du gainera eginkizun hori. Bat bere buruari buelta bat egunean eta bestea urtean buelta bat eguzkiari. Baina bira horiek ez dira zeharo biribilak eta pare-parekoak. Beti berdin eta txintxo bai. Milioika urteetan zentimetro edo minutu bat ere aldatu gabe.\nEguzkiari ematen dion buelta luzexka antzekoa da eta bere buruari ematen diona berriz albaka antzekoa. Horrek ez du esan nahi baldar eta noraezean dabiltzanik baizik eta unibertsoaren antolaketan horrelaxe geratu zitzaizkiela beren mugimenduak. Dena dela lurra edo mundua deitzen diogun baloitxo honi atmosfera deitzen diogun geruzatxoa jarri zitzaion eta horri esker bizia mantentzen da lurrazal honetan.\nMota askotako bizidunak eta horien artean gizakiak gaude. Espezie bakoitzak bere dinamika dauka baina guztiak jaio edo sortu egiten dira eta hil edo bukatu. Bizi iraupena oso ezberdina baina biziaren transmisioa harra eta emearen jokoan datza ia beti. Horrelaxe mantentzen da natura edo naturaleza deitzen diogun munduaren azaleran daukagun bizi toki hau.\nHainbeste espezieren artean gizakiak gaude berton. Intelijentzia dugun bakarrak baina ez gara oso txintxoak. Ez natura zaintzen eta ezta geu elkarren artean konpontzen ere. Gizartearen atarramendua ikusita gezurra dirudi izaki intelijenteak garela. Zazpi mila milioi ba omen gara jadanik gizakiok munduan eta auskalo noiztikako espeziea garen. Hemen eta oraindik ez dugu ikasi geure artean ongi konpontzen. Adibidez tigreak eta lehoiak ongi konpontzen dira beren baitan nahiz eta beste animaliei eraso. Baina gizakiok premisa hori ez dugu ongi betetzen. Matxismoa deitzen zaion gizonkeria hori ere asko nabarmentzen da gizarte honetan. Hurrengo batean horretaz idaztea nahiko nuke artikulutxo bat. Ea zer ateratzen zaidan. Oraingoan hemen bukatuko dut eta agur guztioi. Ongi bizi.\n02/03/2016 13:40 joxelanda Enlace permanente. sin tema No hay comentarios. Comentar.


Txibiterekin lehen bilera egin dute ELAk eta LABek, «giro onean» | Ekonomia | Berria\nTxibiterekin lehen bilera egin dute ELAk eta LABek, «giro onean»\nPrekaritatearen aurkako neurriak proposatu dizkiote, eta iragarri dute mobilizazio gehiago izango direla erantzun ezean. Nabarmendu dute Txibitek atea irekia duela, Urkulluk ez bezala\nESK-ko Iratxe Alvarez, ELAko Imanol Pascual eta Mitxel Lakuntza, Maria Txibite lehendakaria, LABeko Garbiñe Aranburu eta Imanol Karrera. NAFARROAKO GOBERNUA Tamaina handiagoan ikusi\n2020ko otsailak 5 - Iruñea\nIñigo Urkulluk atea itxi die oraingoz; Maria Txibitek, aldiz, ez. Atzo goizean, ELA, LAB, ESK eta Steilas sindikatuetako ordezkariak Nafarroako jauregian bildu ziren gobernuko lehendakariarekin, ordu eta laurdenez. Bilera amaituta, Mitxel Lakuntza eta Garbiñe Aranburu ELA eta LABeko idazkari nagusiek nabarmendu zuten bilkura «normaltasun politikoaren barruan» egin zutela, «giro onean». Horregatik, biltzeko prestasun hori azaldu izana aitortu zioten Txibiteri bi sindikatuetako arduradunek. Bilkuran, prekaritatearen eta pobreziaren aurkako neurriak hartzea proposatu zioten, eta erantzunik jaso ezean «mobilizazio gehiago» antolatzeko prest direla nabarmendu zuten.\n09:30ean sartu ziren Nafarroako Jauregian eta 10:45ean atera. Bileran izan ziren ELAko Mitxel Lakuntza eta Imanol Pascual Nafarroako koordinatzailea, LABeko Garbiñe Aranburu eta Imanol Karrera Nafarroako koordinatzailea, Iratxe Alvarez ESK-ko Nafarroako eleduna eta Diana Bruño Steilaseko bozeramailea.\nAmaieran, Garbiñe Aranburuk azaldu zuen Gutun Sozialaren berri eman ziotela: kasu, 1.080 euroraino gutxieneko pentsioak ziurtatzeko osagarriak, 1.200 euroko gutxieneko soldata eta 35 orduko lan astea bermatzea, funtzio publikoko behin-behinekotasun tasa handia murriztea, errenta bermatua hobetzea edota alokairu soziala sustatzea.\nHalaber, beste eskaera zehatz bat egin zioten. Sindikatuek lan baldintzak duintzeko akordio esparru bat proposatu diote CEN enpresaburu elkarteari, eta mahai horretan parte hartzeko eskatu zioten gobernuburuari: «Patronalari presio egin behar dio, hura baita bizi dugun prekaritate egoeraren erantzule nagusia». Txibitek ez zien erantzunik eman, eta, haren zain, Aranburuk «mobilizazio gehiago» iragarri zituen.\nMitxel Lakuntza ELAko idazkari nagusiak beste ñabardura bat eman zion bilkura osteko balorazioari. Greba egunean, Imanol Karrerak ohartarazi zuen «udaberri beroa» izango dela, eta horri buruz galdetuta, Lakuntzak erantzun zuen iragarpen hura «LABen kontua» izan zela. Bere hitzetan, «gizartea aktibatzeko tresnarik aktiboena da greba», eta hemendik aurrera hori kudeatzea dagokie sindikatuei. Haren ustez, Gasteizko eta Iruñeko gobernuak neurri zehatzak har ditzakete, Madrilgo gobernuak lan eta pentsio erreformak indargabetu ditzake, eta patronalei akordio esparru bat proposatu diete lan baldintzak duintzeko. «Herri honetako ezkerrak zer irakurketa egiten duen ikusi behar dugu ere. Aldarriak ez dira bakarrik diskurtsoan aintzat hartu behar, bai eta praktikan ere».\nDena den, ezkor azaldu zen bileraren emaitzaz: «Formetan ongi, edukietan, gaizki». Bere irudiko, gobernuak 2020ko aurrekontu proiektuan ez du islatu du egungo egoerari aurreko egiteko neurri bakar bat ere.\nLakuntzaren arabera, «distantzia handia» dago gobernu zein patronalen eta grebara deitu zuten sindikatuen eta elkarteen artean. «Patronalari 1.200 euroko gutxieneko soldata eta 35 orduko lan asteari buruz egin dizkiogun proposamenen aurrean ezezkoa jaso dugu, eta horrek agerian uzten du zein den auziari benetan heltzeko borondatea. Gizarte elkarrizketara deitzen digutenean, patronalak akordioei betoa jartzeko eskubidea du, eta noraino hel daitekeen zehazteko aukera ere bai», kritikatu zuen.\nTxibitek ez zuen adierazpenik egin bileraren ostean, baina prentsa ohar bidez azpimarratu zuen gobernuaren apustua gizarte elkarrizketa sendotzea dela.


Banaketa konposatua – Gizapedia\nEstatistikan, probabilitate-banaketa konposatua bere aldetik ere zorizkoa den parametro baten mendean dagoen probabilitate-banaketa bat da. Beraz, banaketa konposatu batean zorizkotasunak bi iturburu ditu: jatorriko aldagai bat zorizkoa da, eta zorizkotasun horretan sartzen den parametroa ere zorizkoa da. Adibide bat: (1,2,...,n) zenbakiak dituen dado bat botata suertatzen den zenbakia, jakinda n zenbaki handiena 6, 7, 8, 9 edo 10 izan daitekeela probabilitate berdinekin. Zorizkoa den parametroa adierazten duen aldagaiari konposatzailea edo ezkutuko aldagaia (latent variable) deitzen zaio: konposatzailea aurreko adibidean n zenbaki handiena da: 6,7,8,9 edo 10. Banaketa konposatuen beste ohiko formulazio bat hau da: zorizko aldagaien batura bat kalkulatzen da, non batugai kopurua ere zorizkoa den; adibidez, txori espezie batek eremu batean jartzen duen arrautza kopuru totala zenbatu nahi denean, zorizkoak dira aldi berean txori kopurua eta haietako txori bakoitzak jarritako arrautza kopurua.\nBeste hizkuntzetan: ingelesez, compound distribution; gaztelaniaz, distribución compuesta.\nBaterako probabilitate-banaketa edo labur baterako banaketa bi zorizko aldagairi edo gehiagori dagozkien probabilitateak zehazten dituen probabilitate-banaketa da, zorizko aldagai horietako balio konbinatuetarako. Adibidez, X eta Y bi dendetan egun…


Ahozkotasuna eskolan « Hezkuntza eta Hizkuntza\n« Ahozko historiak bizikidetza lantzeko\nZertarako irakatsi hizkuntza, ze hizkuntza eta nola? »\nRudy MOSTACEROren arabera (2004), ahozkotasunak maila hirukoitza du aldi berean: hizkuntzaren maila, maila paralinguistikoa eta maila semiotiko-kulturala, eta hortaz, ahozko ekoizpen instituzionalaren, akademikoaren edo formalaren desberdina da. Edo, politago, Antonio MANDLY-k (1996:117) deskribatzen duen eran, “Hablar es empachurrar palabras, pero también amarrar palabras y pegar gritos y hablar a puñaos y regalar palabras y pregonar y ronear, es pronunciarse; es, comunicarse”. Etnosemantikaren erreferentzia hartzen du zehatzago argitzeko, Greimas-ek 1980an deskribatutakoaren ildotik tiraka, ideia garatuagoa josiz: etnosemiotika da objektu semiotiko bat esanahia kode poetikoak, musikalak eta keinuzkoak aldi berean ematen diotenak aldi berean. Gaur egun gizarte garatuak deritzen hauek bereiztuta erakusten dituzte poesia, musika eta dantza izenez, diskurtso disjuntu autonomoak balira bezala, baina ahozkotasuna osatzen duten kodeak dira, pentsatzeak, sentitzeak eta egiteak bateginik komunikatzeko formak direlarik.\nIdatzizkotasuna izan da hizkuntza ikuspegi finko, estruktural eta zehatz batera mugatu duena, pentsatzetik sortzen dena, arauak aplikatzetik, eta gero hortik sortzen da Eskolak proposatu duen ahozko diskurtsoa. “Ondo pentsatu hitz egin aurretik“, “ez hitz egin ez baduzu argi zer esan behar duzun“, “lehenik ideiak pentsatu, prestatu, zirriborratu, horrela hobeto komunikatuko zara“… Eskolaren proposamena kontzientzia linguistikoa da, baina hain zuzen ere, ahozkotasuna inkontzientetik dator, idatzizkotasuna da kontzienteki pentsatu behar dena, idatzizkoaren adierazpenerako sortutako arauak betetzeko.\nAhozkotasunean, pentsamendua modu orekatu eta erritmikoan adierazten da, errepikapenetan oinarriturik eta antitesiak, aliterazioak, hoskidetasunak… erabiliz, jendeak erraz gogoratzeko eta errepikatzeko. Pentsamendua, hala, oroimen mekanismoekin erlazionatzen da. Walter J. ONGek “pentsamendu formulaikoa” aipatu zuen; guk kultura herrikoietan “errepikapen sortzailea” deritzogu honi, kultura herrikoietan gaur gaurkoz bizirik darraiena, baita gure idatzizko kulturetan ere.\nDesberdintasun horiek oinarri hartuta eta ahozkotasunaren eta idatzizkotasunaren alde kognitiboak interpretaturik, jendartean zabaldu den mezua da ahozkotasunak pentsamendu sinpleagoa eragiten duela eta ondorioz, Eskolak idatzizkotasunari eman behar diola lehentasuna, ikasleen garapen kognitiboa maila gorenera irits dadin. Justifikazio horretan oinarritu da (diziplina eta adoktrinatze nahiak ezkutuan utzirik) ahozkotasunaren bazterketa, “ezjakinen” komunikatzeko era dela argudiatuz, era pobre bat. Eta hortik, Eskolan ahozko diskurtsoen lanketari ekin dio, oratoriaren formatu zurrunera mugatuz kasurik onenetan, eta nagusiki lantzen diren ahozko testuak honakoak izaten dira: ahozko aurkezpenak (monogestionatuak), eztabaida antolatuak (txandak erregulatuak dituztenak) eta rol-playing erakoak, portaera estereotipo edota arkeotipikoetan oinarrituak eta askotan ahozko partehartzea aldez aurretik idatziz sortuak dituztenak. Aldiz, ohikoa da ikasleei egunean zehar behin eta berriz ixiltasuna eskatzea, bat-bateko elkarrizketak sortzen direnean.\nAbstraktua vs. lekuan lekukoa planteatzea ez da zuzena. Besterik gabe, lekuan lekuko komunikazioan idatzizkoaren desberdinak diren elementuak erabiltzen dira abstrakzioa adierazteko. Pentsamendu testuinguratua oso teorikoa izan daiteke. Kultura guztietan erabiltzen dira kontzeptu orokorrak, gauza zehazgabeei erreferentzia egiten zaie hizkuntza guztietan… Faltsua da ahozko kulturak sinpleagoak edo abstrakzio txikiagokoak direla.\nEric HAVELOCK-ek (1995) adierazi bezala, ondorio garrantzitsu bat atera behar da hemendik. Eskolak lehentasuntzat jotzen du haurrek ahalik eta goiztiarren ikas dezaten irakurtzen eta idazten… baina agian horrek ondoren konpondu ezin izango den kalte bat eragin dezake ahozkotasunaren garapenean, hizkuntza idatzizkoari atxikituta.\nOndorioetako bat, hortaz, idazte-irakurtze prozesua hasi aurretik, ahozkotasunaren oinarriak finkatzea izango litzateke. Horrek ez du esan nahi haurrek hizkuntza “jakin” behar dutela irakurtzen ikasten hasi aurretik, baizik eta ahozkotasuna landu dutela eta lantzen jarraituko dutela bermatzea.\nIrudien iturria: Pixabay – Domeinu Publikoa (CC0)\n13 otsaila, 2017 | Tags: ahozko kulturak, ahozkotasuna, hizkuntzaren jabe-gabetzea, idatzizkotasuna, kultura herrikoiak, prest_gara | Category: ahozkotasuna, Hizkuntzaren Didaktika, Kulturak\n2 iruzkin honentzako: Ahozkotasuna eskolan\n2 martxoa 2019 at 11:44\n[…] lan egiteko era ahozkotasunean oinarritzen ez bada (ahozkotasunaren adiera honetan), irakaslearen programazioan oinarritzen bada (ikasgelako errealitatea dena delakoa izanda ere), […]\n[IRRATSAIOA] Ahozkotasuna… irakats daiteke? « Hezkuntza eta Hizkuntza\n17 ekaina 2019 at 11:10\n[…] Ainhoa Ezeiza (2017/02/13). Ahozkotasuna eskolan. Hezkuntza eta Hizkuntza bloga. https://www.ehu.eus/ehusfera/komunikatzen/2017/02/13/ahozkotasuna-eskolan/ […]


herriak – 2 orrialdea – Estitxu Ugarte Lopez de Arkaute\nUtzikeria eta ura aliatu dira Sobrongo aintzinako bainuetxearen azken aztarna behera botatzeko. Zubi Zuria 1901. urtean eraiki zuten, Arabako Sobronen eta Burgosko Soportillan dauden iturburuak lotzeko. Ordurarte txalupa batean eramaten zituzten bainuetxeko bezeroak Ebro ibaiaren ertz batetik bestera. Egun, Zubi Zuria Sobrongo antzinako ospearen lekukoa izateaz aparte mendi ibilbide ugariren ezinbesteko igarobidea zen, GR-99 esatebaterako, eta abentura enpresa batek zubia erabiltzen zuen puenting-a egiteko. Iragan asteko astelehenean jazo zen ezbeharra. Asteburuan euri asko egin zuen inguruan eta Sobrongo urtegia hustutzea erabaki zuten. Zubi Zuriak ezin izan zuen jasan Ebro ibaiaren indarra eta erori egin zen. Uraren Museoa kokatzeko erabili duten kapera zaharratik aparte, Zubi Zuria zen Sobronen XIX. mendean eraiki zen bainuetxearen azken aztarna. Sobronen eta Soportillan dauden ur sendagarriak sona handia dute XIII. mendetik erabili izan direlako zenbait gaixotasun arintzeko edo sendatzeko. Jarraitu “Desagertu da Sobrongo bainuetxearen azken aztarna” irakurtzen →\nHerritar orok aukera du bere iritzia zuzenean emateko, eztabaidatzeko, eta herriaren gobernuan parte hartzeko. Lau urtean behin aukeratzen ditugu lurraldeko kontzejuetako lehendakariak, lehendakariordeak eta idazkariak, eta hiru lagun horiek arduratzen dira egunerokoan herriaren beharrei erantzuten, diru kontuak kudeatzen, eta herriak dituen beharrak edo arazoak kontzejuko bileretan planteatzen. Hautatua izateko eta bozkatu ahal izateko 18 urtetik gorakoa izatea eta herrian erroldatuta egotea dira baldintza bakarrak, eta ez dago alderdi politikorik ez bestelako ordezkaritza formularik. Teorian behintzat kontzejua instituzio demokratiko garbia da. Haatik, gizonez eta emakumez osaturiko egitura instituzional, politiko eta ekonomiko guztietan bezalaxe, teoriaren eta praktikaren artean alde handia dago, eta ez dut oso ondo ulertzen azken garaiotan kontzejuak eta kontzejuen funtzionamendua mitifikatzeko dagoen joera. Ziurrenik demokrazia ordezkatzailearen krisi sakonaren aurrean alternatibak planteatzeko beharra dagoelako egiten da mitifikazio hori, baina, tira, uste dut hobe dela zintzoak izatea sikiera kontzeju askoren egungo funtzionamendua zuzentze aldera. Jarraitu “Deskontzejuan” irakurtzen →


NOLA SORTU BOT BAT VKONTAKTE - VKONTAKTE - 2019\nNola sortu bot bat VKontakte\nSistema eragilea pertsonalizatzeko modu bat ongietorri pantaila aldatzea da. Ekintza sinpleek erabiltzaileak pantailan babestea gustatzen zaien edozein irudi gorde dezakete, eta edozein unetan itzul dadin.\nOngietorri pantaila aldatzea Windows 7an\nSistema eragilea beraiek egokitzeko zaleak ez dira faltako irudi estandarra ordezkatzeko aukera interesgarriagoa lortzeko. Hau edozein bertsio moderno eta modernoan egin daiteke, "zazpi" barne. Hau bai tresna berezien laguntzarekin bai eskuz egin daiteke. Lehenengo aukera azkarragoa eta erosoagoa da sarritan, eta bigarrena, hirugarrenen softwarea erabili nahi ez duten erabiltzaile seguruagoei egokitzen zaie.\nMetodo bat aukeratu aurretik, gomendagarria da sistema berreskuratzeko puntua eta / edo abiarazteko USB flash drive bat sortzeko zain.\nNola sortu leheneratze-puntua Windows-en 7\nNola sortu abiagarri USB unitate bat\nMetodo 1: Windows 7 saio hasiera aldatzailea\nIzenak dioen moduan, programa hau agur esparrua aldatu nahi duten "zazpi" erabiltzaileentzat bereziki diseinatuta dago. Software honek interfaze sinple, atsegina eta modernoa du eta bere jatorri propioa duen galeria txiki bat du.\nDeskargatu Windows 7 Logon Background Changer webgune ofizialean\nJoan programaren webgune ofizialera eta egin klik botoian. "Jaitsi".\nOrrialde berrian estekan klik egin "Mesedez, egin klik hemen deskargara hasteko".\nDeskargatutako zip fitxategia exe fitxategia ateratzeko eta exekutatzeko geratzen da. Programa ez da instalatu behar eta bertsio eramangarri gisa funtzionatzen du.\nJarraian, irudi estandarra ordeztu dezakezu. Nahi izanez gero, zerrenda ikusi dezakezu bere gurpila behera mugituz (aurrera) eta gora (atzera).\nNahi duzun irudian klik eginez, atzeko planoaren itxura aldaketaren ondorengo aurrebista ikusiko duzu.\nBeharrezkoa bada, sakatu botoia "Pantaila osoa" - Honek irudia pantaila osoan ikusteko aukera emango dizu.\nZure aukera botoiarekin aplika dezakezu "Aplikatu".\nZure irudia instalatu nahi baduzu, programak proposatutakoa baino, egin klik botoian "Aukeratu karpeta".\nExplorer fitxategia bide-izena zehaztu behar da.\nHautatutako fitxategia lehenespenez ezarriko da botoi berarekin "Aplikatu".\nKontuan izan irudi estandarra itzuli duzula beti. Horretarako, egin klik "Windows 7 horma paper lehenetsia" eta gorde emaitza "Aplikatu".\nProgramaren ezarpenetan karpeta lehenetsia berrezar dezakezu, beste kontu batzuetako pantaila-babeslearen aldaketa desgaitu eta deskarga pantailako itzal bat gehitu.\nEz dago programaren pertsonalizatzeko beste aukera gehigarririk; beraz, sisteman beste zerbait aldatu nahi baduzu, erabili funtzio anitzeko funtzioak Windows 7rako, horien artean deskargaren atzeko planoa aldatzeko gaitasuna.\n2 metodoa: Windows tresnak\nEzin duzu agurearen atzeko planoa aldatu Pertsonalizazio tresna eta beste edozein editorerekin, baina irudia ordeztu dezakezu erregistroa editatuz eta sistemako karpetan irudia ordezkatuz. Metodo honen desabantaila emaitza ezinezkoa da ordenagailua berrabiarazten den arte ikusi.\nMetodo horri esker, zenbait murriztapen daude: fitxategiak JPG formatuan egon behar du eta 256 KB arteko pisua izan behar du. Horrez gain, saiatu zure argazkia pantailako tamaina eta bereizmenaren arabera aukeratu, kalitate handikoa eta egokia den itxura izateko.\nIreki erregistro editorearen lasterbidea Irabazi + R eta taldearegedit.\nJarraian adierazitako bidexka jarraitu:\nHKEY_LOCAL_MACHINE SOFTWARE Microsoft Windows-en uneko bertsioa Autentifikazioa LogonUI\nEgin klik bikoitza parametroan «OEMBackground»jarri balioa 1 eta egin klik "OK".\nJadanik badago, joan hurrengo elementura.\nBestela, sortu eskuz parametro hau. Aurreko bideotik, egin klik eskuineko botoiaz pantailaren eskuineko aldean dagoen leku huts batean eta hautatu "Sortu" > "DWORD balioa (32 bit)".\nEman izena OEMBackgroundezarri balioa 1 eta gorde emaitza "OK".\nIreki Explorer eta nabigatu karpetara. jatorriHemen dago:\nC: Windows-en sistema32 oobe\nZenbait kasutan jatorri agian falta da, karpeta bezala info. Kasu honetan, 2 karpeta eskuz sortu eta berrizendatu beharko dituzu.\nLehenengoa barruan oobe sortu karpeta bat eta izendatu infokarpeta bat sortzen duena jatorri.\nAukeratu argazki egokia goiko aholkuetan oinarrituta, berrizendatu backgroundDefault eta kopiatu karpetan jatorri. Baliteke administratzailearen kontutik baimena behar izatea - sakatu "Jarraitu".\nBehar bezala kopiatutako irudia karpetan agertu behar da.\nAldatu atzeko planoa ikusteko, berrabiarazi ordenagailua.\nOrain bi metodo simple onartzen dituzu ongietorri pantaila Windows-en aldatzeko 7. Erabil ezazu lehenengoa gaitasunez ziur ez bazaude eta erregistroa eta sistema karpeta editatu nahi ez baduzu. Bigarrenak hirugarrenen softwarea erabili nahi ez duten edo konfiantzazkoak ez direnentzako egokia da, atzeko planoa eskuz konfiguratzeko behar adinako trebetasunak edukiz.


2011ko Flandriako Tourra - Wikipedia, entziklopedia askea.\nLasterketa 95. Flandriako Tourra\nTxapelketa 2011 UCI World Tour\nData 2011.eko apirilak 3\nLuzera 256,3 km\nBataz besteko abiadura 42,559 km/h\nTxapelduna Nick Nuyens (Saxo Bank-Sungard)\nTxapeldunordea Sylvain Chavanel (Quick Step)\nHirugarrena Fabian Cancellara (Leopard-Trek)\n2011ko Flandriako Tourra txirrindularitzako lasterketa klasiko honen 95. edizioa izan zen. 2011ko apirilak 3an ospatu zen Brujas eta Ninove artean, 256,3 kilometroko ibilbidearekin. Ibilbidean 18 mendate igo ziren. Proba UCI World Tourren zati izan zen.\nLasterketa honetan 25 taldek parte hartu zuten. UCI ProTour mailako 18ak (hauen partehartzea derrigorrezkoa baitzen) eta Profesional Kontinental mailako beste 7k (Landbouwkrediet, Cofidis, FDJ, Veranda's Willems-Accent, Skil-Shimano, Team Europcar eta Topsport Vlaanderen-Mercato).\nEdizio honetako garailea Nick Nuyens izan zen, sprintean Sylvain Chavanel eta Fabian Cancellara gainditu zituena.\nIbilbidea 18 mendatetik igarotzen da, horietatik 11 pabesezkoak\nBatez besteko goitiera\n1 Tiegemberg 70 asfaltoua 750 5,6 %\n2 Nokereberg 80 pabesa 350 5,7 %\n3 Rekelberg 127 asfaltua 800 4 %\n4 Kaperij 139 pabesa 1.000 5,5 %\n5 Kruisberg 154 asfaltua 1.875 4,8 %\n6 Knokteberg 164 asfaltua 1.100 8 %\n7 Vieux Quaremont 171 pabesa 2.200 4,2 %\n8 Paterberg 175 pabesa 400 12,5 %\n9 Koppenberg 181 pabesa 1.100 7,6 %\n10 Steenbeekdries 187 pabesa 820 7,1 %\n11 Taaienberg 190 pabesa 800 4,2 %\n12 Eikenberg 194 pabesa 1.250 5,8 %\n13 Molenberg 209 pabesa 463 7 %\n14 Leberg 216 asfaltua 700 6,1 %\n15 Valkenberg 225 asfaltua 875 6,1 %\n16 Tenbosse 232 asfaltua 450 6,9 %\n17 Muur-Kapelmuur 242 pabesa 1.075 9,3 %\n18 Bosberg 246 pabes/asfaltua 980 5,8 %\n1. Nick Nuyens Belgika Saxo Bank-Sungard 6 o 01 min 20 s\n2. Sylvain Chavanel Frantzia Quick Step + 0 s\n3. Fabian Cancellara Suitza Leopard-Trek + 0 s\n4. Tom Boonen Belgika Quick Step + 2 s\n5. Sebastian Langeveld Herbehereak Rabobank + 5 s\n6. George Hincapie Ameriketako Estatu Batuak BMC Racing + 5 s\n7. Björn Leukemans Belgika Vacansoleil-DCM + 5 s\n8. Staf Scheirlinckx Belgika Veranda's Willems-Accent + 5 s\n9. Philippe Gilbert Belgika Omega Pharma-Lotto + 5 s\n10. Geraint Thomas Erresuma Batua Sky + 5 s\nOrriaren azken aldaketa: 11 apirila 2021, 09:41.


Leioak bere historiako aurrekonturik handiena onartu du, adostasun zabalagaz - Leioa - Hiruka.eus\nLeioak bere historiako aurrekonturik handiena onartu du, adostasun zabalagaz\nErredakzioa 2021-12-24 11:10\nLeioako 2022ko aurrekontuaren bozketaren momentua. © LEIOAKO UDALA\nLeioako Udalak 2022rako 40,6 milioi euroko aurrekontua onartu zuen atzo egindako osoko bilkuran. Alkateak adostasun handiagaz onartutako aurrekontua izan dela azpimarratu du, eta emaitzagaz "pozik" dagoela adierazi du.\nLeioako Udalak 40.689.878,59 euroko udal-aurrekontua onartu du 2022rako; gainera, Soinu Atadia eta Euskararen Erakundea erakunde autonomoek 2.240.285,75 eta 982.194,21 euro jasoko dituzte, hurrenez hurren. Aurrekontua, atzo, abenduaren 23an, egindako osoko bilkuran onartu zuten Euzko Abertzaleak eta Leioako Sozialistak osatutako gobernu-taldearen aldeko botoakaz; Elkarrekin Leioa Podemos eta PP abstenitu egin ziren, eta EH Bildu Leioak aurka bozkatu zuen.\nHorrenbestez, 2022ko Leioako udal-aurrekontua, udalerriko historiako aurrekonturik handiena izango da. Horren bitartez, besteak beste, pertsonaleko gastua bezalako partidak indartu dituzte, udal-langileen soldata-igoeragaz; gainera, Gizarte Zerbitzuakaz eta Enplegu eta Prestakuntzarako partidak ere indartu dituzte, “Leioako herritarrak erdigunean jarriz”, Iban Rodriguez Etxebarria Leioako alkateak zehaztu duen bezala.\nAlkatea “pozik” azaldu da Leioako aurrekonturik handiena onartu dutelako, “adostasun zabalarekin eta herritarrei erantzuteko lehentasun bakarrarekin”. Era berean, eskerrak eman zizkien alderdi politiko guztiei “aurrez erakutsitako jarreragatik, zehazki, Elkarrekin Podemosen eta PPren jarreragatik”, eta zehaztu zuen ezen, “indar guztiekin akordiorik lortu ez bada ere, ateak irekita daudela urte osoan, proposamen berriak sartu ahal izateko”.\nBere aldetik, Leioako alderdi sozialistatik, Juan Carlos Martínez Llamazaresek aurrekontu hauetan lortutako “adostasun zabala” eskertu zuen eta etorkizunean ere mantentzearen alde agertu zen.\nEH Bilduk aurka bozkatu zuen\nEH Bilduko Asier Izquierdo Aguilerak “positibotzat” jo zituen lortutako akordio politikoak, baina deitoratu zuen aurreko aldietan eskuratutako adostasun batzuk bete ez izana. Gainera, alderdiaren ezezko botoa argudiatu zuen, gobernu-taldeagaz lehentasunak partekatzen ez dituztelako.\nAlde batetik, koalizio abertzaleak 1,7 milioi euro inguruko zuzenketa partzialak aurkeztu zituen, 2020an, izurritearen ondorioz, bertan behera geratutako zenbait partida akordio berreskuratzeko asmoagaz. Horietan, hainbat inbertsio berrikusten ziren, hala nola Pinuetan aparkalekua eraikitzea, Cervantes plazaren konponketak, Gaztelubideko frontoiaren estaltzea, zenbait inbertsio Lamiako auzoan eta herriko kultur etxeen birgaitzea.\nBeste aldetik, EH Bilduko ordezkariek etxebizitza publikoak eraikitzeko beharra eta 40 urte baino gehiagoko eraikin zahartuak berritzeko udal-laguntzak ere planteatu zituen, udalerriko gazteei etxebizitza eskuratzea laguntzeko.\nGainera, gobernu-taldeari planteatutako hiru konpromiso ere nabarmendu zituzten, EH Bilduren ustez proiektuak partekatzeko borondatea agerian utziko zituztenak: lehenik, erakundeen arteko elkarlana Leioa eta Areeta arteko metroa lurperatzea lortzeko; bigarrenez, Ondiz historikoaren egungo egiturari eusteko indarrak batzea; eta, hirugarrenez, ordenantza berri bat kultur taldeei eta tokiko elkarteei udal-lokaletara azkar sartzeko aukera emango diena.\nElkarrekin Podemos Leioa eta PP abstenitu\nElkarrekin Leioa Podemosetik, Jose Ignacio Vicente Martinezek eskerrak eman zituen, “gobernu-taldeak akordio garrantzitsuak eta leioaztarren aldeko konpromisoak lortzeko" erakutsi duen jarreragatik. Hori dela eta, alderdi moreak abstenitzea erabaki zuen, “gure aurrekontuak ez diren arren”, gaineratuz.\nLeioako PPko ordezkariak, Jose Luis Eguiluz Bordek, bere abstentzioa bide beretik eraman zuen, “aurrekontuak konpartitu ez arren herritarrekiko jarrera arduratsu gisa” jokatzearen alde egin duela argudiatuz; izan ere, azpimarratu zuenez, “udal-aurrekontua oso tresna beharrezkoa da herritar guztientzat”.


Enekonea 1995an berritutako baserria da. Bertan lasaitasuna arnastea ez da zaila izango duen kokapena kontutan hartuta. Otsondoko parajean islaturik, guztiz ekipatutako etxe bat aurkituko duzuea. Sukaldea, tximinia, komunak, joko-gela… zuen egonaldia ahalik eta erosoena izateko beharrezko guztiarekin kontatzen dugu. Ingurua errespetatuz, Enekonean aerosorgailuak instalatuak ditugu. Etxe guztiaren funtzionameturako autohornikuntza energetikoaz baliatzen gara.\nBaztango haranean, nahiz eta Enekonea Arizkungo herriko etxe bat izan Amaiurko herritik hurbilago gaude. Ez dugu zalantzarik izugarrizko paisai berdeak dastatu eta urte aunitzez errotutako usadioak ezagutu eta aunitz gozatuko duzuela. ONGI ETORRIAK!\nERRESERBA ETA DISPONIBILITATEA


Iraila | 2014 | SLBTORE MTXLNA IKSTLa\nHitzaldia: “TXAPELDUNA EZ IZATEAREN ESKUBIDEA”\nIraila 29, 2014 by salbatoreskolakirola\nOstegun honetarako oso hitzaldi interesgarria antolatu dugu ikastolan. Luix Mari Zulaika izango dugu hizlari. “Txapelduna ez izatearen eskubidea” izenburupean, gure seme-alabei beraien kirol jarduera hezitzaileago egiteari buruz hitzegingo digu. Gaur egun, kirola eta aisialdiko jarduerak daramaten inertziak direla eta, benetan hausnarketa beharrezkoa dela iruditzen zaigu ikastolako kirol azpibatzordetik.\nBeraz, ostegunean, 19etan, ikastolako aretoan elkar ikusiko garelakoan, lagundu mezua zabaltzen.\nKIROL FESTA Urriaren 11ean!\nAurten ere izango dugu kirol festa Urriaren 11ean Zarauzko Ikastolan. Haur, guraso eta ikasle ohiak elkarrekin jolastu eta ikastolako familia handia elkartzeko helburuz antolatu dugu festa bigarren urtez jarraian. Ahalik eta jende gehiena elkartu eta festa Eder bat osatuko dugulakoan…. ez egin planik Urriaren 11erako!!!\nIraila 24, 2014 by salbatoreskolakirola\n////////////// OHAR GARRANTZITSUAK ////////////////\n– Multikiroletako taldeak dagoeneko osatuak daude. Datorren astean ekingo diogu jarduerei. Taldeko bi guraso arduradun beharrezko ditugu, taldeei, jardunaldietan esku bat botatzeko. Animatzen zaretenok izena eman seme-alaben bitartez mesedez.\n– Taldekiroletako taldeak eta entrenatzaileak datorren astean elkartuko gara. Elkar ezagutu eta entrenamentuekin hasteko. Talde hauetarako ere guraso arduradunen beharra dugu, beraz, mesedez, eman izena zuen seme-alaben bitartez.\n– Kurtsoan zehar informazioa emailera jaso ahal izateko izena eman gure webgunean: http://salbatoreskolakirola.com/informazioa-emailean-jasotzeko/ aurreko urtean jasotzen bazenuten ere, berriz ematea komeni da zerrenda aktualizatzeko.\n– Kurtsoko kirolen egutegia wegbunean bertan topatu ahal duzue: http://salbatoreskolakirola.com/egutegia/\n– URRIAK 2, 19:00etan, hitzaldia ikastolako aretoan:\n“TXAPELDUNA EZ IZATEAREN ESKUBIDEA”\nNola lagundu nire seme-alabari bere kirol jarduera hezitzaileago bihurtzen.\nHizlaria: Luix Mari Zulaika\nKurtsoko LEHEN jardunaldia: ATLETISMO eta ERRUGBIA\nKurtso berria martxan dugu eta hemen dugu lehen jardunaldia. Multikirol eta Taldekiroletaz gain, oso jarduera interesgarri eta garrantzitsuak diren Atletismoa eta Errugbia tokatzen dira asteburu honetan. Kurtsoan zehar, kirol hauek lantzeko aukera gutxi izaten direnez, eta aisialdiaren bitartez, ematen saiatzen garen heziketa integralean duten garrantzia dela eta, denon artean, ea ahalik eta parte hartze handiena lortzen dugun.\nBenjaminak (LH3-4): Atletismoa denontzat\nAlebinak (Lh5-6): Errugbi jardunaldia\nGozatu, gozatuarazten lagundu eta bidali jardunaldiko argazkiak gure kirolaren txokoa janzteko!\nIraila 19, 2014 by salbatoreskolakirola\nHemen doakizue igande hontako irteeraren kartela.\nEguraldi txarraren iragarpena emanik ere, bada ez bada, eraman itzazue Txaparroak, ez baitago euritan bainua hartzea baino gauza hobeagorik. Uribarrira joatekoak gara, printzipioz, baina, eguraldi txarrarekin, akaso, goiz pasa egitea erabakiko dugu. Edozein kasutan, bazkaria eraman eta hau autobusean utzi ahalko da.\nAste on bat izan eta IGANDERARTE!!\nIRUDIETAN: Eskuz eta mimoz (2014-iraila)\nIraila 18, 2014 by salbatoreskolakirola\nKIROLA KALEAN, Irailak 20 larunbata\nIraila 16, 2014 by salbatoreskolakirola\nKurtsoa hasi berri dugun honetan, asteburu honetan, ZKE-ren eskutik, kirol ekintza bat antolatu dute eta hemen duzue bertatik iritsi zaigun informazioa. (Parte hartze eta izen ematea norbere kontu)\nItsas Krosa Gymkhana\n… 2014-2015 Kurtso berria abiarazten …\nIraila 3, 2014 by salbatoreskolakirola


Eunate eta Erasmus+\nHemen zaude: Hasiera / Berriak / Eunate eta Erasmus+\nEunate Bigarren Hezkuntzako Institutua eleaniztasunaren eta nazioartekotasunaren adibidea da. Momentu honetan Nafarroan bi Erasmus+ proiektu indarrean duen ikastetxe bakarra da: KA1 delakoa, irakasleen formakuntzarako ikastaroen bidez atzerrian eta job shadowing deitutako praktika onen behaketaren bidez, eta KA2 delakoa.\nBere finlandiar bazkideak bat egiten dute Erasmus+ KA2ko proiektuan: Hiritartasun orokor eta eraginkor baten alde -gaztediaren gizarte bazterketaren aurka. Honen helbururik nagusiena gazteak hiritar eraginkorrak izatearen kontzientzia piztea da europar eta mundu osoko errefuxiatuen eta etorkinen erronka dela eta.\nEgin klik hemen Eunatek bidalitako ohar motza eta hemen luzea irakurtzeko. Hemen, berriz, Diario de Navarran argitaratutako berria irakurri dezakezu.


Liburu zopa, 2\n96 p. 20x14 cm\n"Maiderren bizimodua goitik behera aldatu da amak antzerkian berriz lan egingo duela erabaki eta aita etxetik joan denean. Gauzak horrela direla, Ofelia, katua, izango da Maiderren sentimentuen irtenbidea; jakina denez, ""katuak hain bakarrik sentitzen dira..."" Baina, halako batean, Ofeliak ihes egiten du zaintzen duten baserriko etxetik eta Maider bere katutxoaren bila doa, arriskuak aintzat hartu gabe."\n- Xabier Etxaniz Erle, Behinola 1. zenbakia, 1999ko azaroa IDAZLE LEIALA\nMaider, hamabi urte betetzear dituen neskatxa, dugu narrazio honetako protagonista eta narratzailea. Sukarra jaitsi eta sendatzen denean gertakari guztien berri ematea deliberatzen du, gertatutako guztia hasiera-hasieratik dena hobeto ulertu ahal izateko. Eta horrelaxe, egitura narratibo itxia duen nobela edo istorio hau kontatzen zaigu. Hamabi urteko baten begiekin eta esperientziekin ikusi eta gogoratutako, hausnartutako istorioa.\nMariasun Landak ohiko balioak eman dizkio bere lanari, idazkera zaindua, hitz aukertuak, neurtuak... eta kontakizun interesgarria, gu baitan gogoeta eragiten duten horietakoa. Alde horretatik duela hamabost urte ekindako bideari leial jarraitu dio idazleak, zintzoki jokatuz literatura eta ideiekin. Txan fantasma ipuin berritzaile hartan kariño falta ageri zitzaigun, Karmentxu ezulertzea, haurren eta helduen arteko munduen desoreka. Oraingoan ere, irakurleak kariño falta hori nabarmenduko du Maiderren bizitzan. Baina ez dira alferrik pasatu hamabost urte bi lan hauen artean. Oraingo istorioan Maiderren etxean gurasoak daude (beren egoera bereziarekin, emakumea lan mundura joateak dakartzan ondorioekin, gizonen jokabidearekin horren aurrean,...), amona (baserritik hirira jaitsia) eta lagunak; eta hain zuzen, egoera horrek eramango du Maider Ofelia katuarekin harreman estua izatera.\nLiburuak hiru atal ditu, izenburuarekin jolastuz sortzen diren hirurak: Katuak, katuak bakar-bakarrik, eta katuak bakar-bakarrik sentitzen direnenean. Aurretik bukaeraren berri ematen zaigularik, eta istorio guztia kontatzeko erabakia azaldu eta gero, hiru atalak datoz, lehena aurkezpena litzateke, bigarrenean arazoa azaldu eta hirugarrenean korapiloa askatzea. Eta irakurleak, hasieratik bukaera zoriontsuaren berri izanda ere, jakin nahi izango du zer gertatu zaion Maiderri, zergatik ibili diren etxekoak eta sendagileak haren inguruan. Testuak, literarioki, esijentzia maila handia du alde horretatik eta ondo erantzun dio Mariasun Landak enbidoari. Bortxakeriarik gabe, narratzaile gaztetxo baten estiloa eta jauziekin, poliki-poliki osatu da istorioaren puzzlea.\nGure bizimoduan besteei kasurik egin gabe ibiltzen gara, helburu handiak jarriz eta bete nahiz, lanpeturik hitz batean, eta bizimodu horren ondorio dugu seme-alabei, lagunei, senideei edo lankideei egiten diegun hutsune afektiboa. Liburu honetan Maiderren eta Ofelia katuaren artean ematen den harremana (eta konparazioa neurri batean) horren guztiaren ondorioa litzateke. Gurasoak haserre eta lanpetuegi, amona nekatuta eta etxeko ardura guztiekin... azkenean Maiderrek katuaren babesa bilatzen du. Egoera hori, berriz, gertakari batek apurtuko du: katua baserri batera eramatea deliberatzen denean, eta ondoren handik eginiko ihesa.\nZalantzarik gabe, Katuak bakar-bakarrik sentitzen direnean oso nobela borobila da, Mariasun Landaren aurreko obren ildotik, esijente literaturarekin, zaindua eta hausnarketarako oso aproposa. Disfrutatuz eta entretenituz gure buruz, gure egoeraz eta bizitzaz pentsaerazten gaituen nobela paregabea.\n- Xabier Etxaniz Erle, Egunkaria 199ko urtarrilaren 23a Idazle leiala\nMaider, hamabi urte betetzear dituen neskatxa, dugu narrazio honetako protagonista eta narratzailea. Sukarra jaitsi eta sendatzen denean gertakari guztien berri ematea deliberatzen du, gertatutako guztia hasiera-hasieratik dena hobeto ulertu ahal izateko. Eta horrelaxe, egitura narratibo itxia duen nobela edo istorio hau kontatzen zaigu.\nHamabi urteko baten bagiekin eta esperientziekin ikusi eta gogoratutako, hausnartutako istorioa.\nMariasun Landak ohiko balioak eman dizkio bere lanari, idazkera zaindua, hitz aukeratuak, neurtuak... eta kontakizun interesgarria, gure baitan gogoeta eragiten duten horietakoa. Alde horretatik duela hamabost urte ekindako bideari leial jarraitu dio idazleak, zintzoki jokatuz literatura eta ideiekin. Txan fantasma ipuin berritzaile hartan kariño falta ageri zitzaigun, Karmentxu ezulertzea, haurren eta helduen arteko munduen desoreka. Oraingoan ere, irakurleak kariño falta hori nabarmenduko du Maiderren bizitzan. Baina ez dira alferrik pasaru hamabost urte bi lan hauen artean. Oraingo istorioan Maiderren etxean gurasoak daude (beren egoera bereziarekin, emakumea lan mundura joateak dakartzan ondorioekin, gizonen jokabidearekin horren aurrean...), amona (baserritik hirira jaitsia) eta lagunak: eta hain zuzen, egoera horrek eramango du Maider Ofelia katuarekin harreman estua izatera.\nHausnarketarako oso aproposa\nLiburuak hiru atal ditu, izenburuarekin jolastuz sortzen diren hiruak: Katuak, katuak bakar-bakarrik eta katuak bakar-bakarrik sentitzen direnean. Aurretik bukaeraren berri ematen zaigularik, eta istorio guztia kontatzeko erabakia azaldu eta gero, hiru atalak datoz, lehena aurkezpena litzateke, bigarrenean arazoa azaldu eta hirugarrenean korapiloa askatzea. Eta irakurleak, hasieratik bukaera zoriontsuaren berri izanda ere, jakin nahi izango du zer gertatu zaion Maiderri, zergatik ibili diren etxekoak eta sendagaileak haren inguruan. Testuak, literarioki, exijentzia maila handia du alde horretatik, eta ondo erantzun dio Mariasun Landak enbidoari. Bortxakeriak gabe, narratzaile gaztetxo baten estilo eta jauziekin, poliki-poliki osatu da istorioaren puzzlea.\nGure bizimoduan besteei kasurik egin gabe ibiltzen gara, helburu handiak jarriz eta bete nahiz, lanpeturik hitz batean, eta bizimodu horren ondorio dugu seme-alabei, lagunei, senideei edo lankideei egiten diegun hutsune afektiboa. Liburu honetan Maiderren eta Ofelia katuaren artean ematen den harremana (eta konparazioa) neurri batean horren guztiaren ondorioa litzateke. Gurasoak haserre eta lanpetuegi, amona nekatuta eta etxeko ardura guztiekin... azkenean Maiderrek katuaren babesa bilatzen du. Egoera hori berriz, gertakari batek apurtuko du: katua baserri batera eramatea deliberatzen denean, eta ondoren handik eginiko ihesa.\nZalantzarik gabe, Katuak bakar-bakarrik sentitzen direnean oso nobela borobila da, Mariasun Landaren aurreko obren ildotik, exijente literaturarekin, zaindua eta hausnarketarako oso aproposa. Disfrutatuz eta entretenituz guri buruz, gure egoeraz eta bizitzaz pentsarazten digun nobela paregabea.


feminismoa | Irati Irratia feminismoa – Irati Irratia\n13 abuztua, 2021 13 abuztua, 2021 Irati Irratia\tBerriak, Elkarrizketak, Emakumea\tAne Agirre, feminismoa, Nafarroako Neska Gazteon Topaketak, Neska Gazte taldea\tLeave a comment\nLarunbat honetan Atarrabian izanen dira Nafarroako Neska Gazteen Topaketak. Bertan formakuntza eta aisia landuko dituzte baina batez ere euren arteko sarea indartzea dute helburu. Topaketen inguruan bertan antolatzen dabilen Ane Agirrerekin izan gara gaurkoan, Topaketak, Neska Gazteen taldeak eta abarren inguruan errepaso eder bat ematen. Parte hartzeko hemen duzue esteka Ane Agirre Irati […]\n11 ekaina, 2021 11 ekaina, 2021 Irati Irratia\tEgun on, Auñamendi!\tEgun on Auñamendi, Elikadura burujabetza, erronkari, feminismoa, Gotzone Sestorain, Juan Pito benta, Julian Gabas, Mauge Cañada, Parte-hartzea, Pirimakume, Pirinioko emakume topaketak\tLeave a comment\nOstiral honetan biharko Pirinioko Emakumeen topaketak ardatz hartu eta bertan izanen diren bi hizlari/dinamizatzaile izan ditugu. Lehena, Gotzone Sestorain nekazaria zeina biharkoan elikadura burujabetzaz hitz egiten egonen den. Bigarrena aldiz, Mauge Cañada izan dugu solasean, parte-hartzeaz eta emakumearen garrantziaz. Bukatzeko Juan Pito Bentara joan gara Julian Gabasen ahotik Erronkaribarko kronika jasotzera. Izenburua: Ekainaren 11ko saioa […]\nEmakumeen topagune eta feminismoa ardatz duen asanblada da Pirimakume\n5 otsaila, 2021 5 otsaila, 2021 Irati Irratia\tBerriak, Elkarrizketak, Emakumea, Pirinioa\tEmakumea, feminismoa, Leire Remiro, Pirimakume, pirinioa, silvia calvo\tLeave a comment\nUrteak zeramatzaten Pirinioetako emakumeak elkarguneak sortzen Pirinioko emakumeen topaketen harira. Hortik tiraka elkartze hori betikotzearen beharra ikusi zuten eta sarea bilakatu ziren. Sustrato horretatik sortu zen Pirimakume eta pasa den astean burutu zen asanblada. Bertan etorkizuneko erronkak zein formakuntzak adostu zituzten bertaratu eta bilkura online jarraitu zuten emakumeak. Honen inguruan Pirimakumeko Silvia Calvo eta Leire […]


Gardentasuna - Geoparkea - Flysch & Karst experience\nGEOGARAPEN, Euskal Kostaldeko Geoparkearen kudeaketarako Elkarteak honako Gardentasunaren Ataria egin du 19/2013 Legea betetze aldera, abenduaren 9koa, gardentasunari, informazio publikoa eskuratzeko bideari eta gobernu onari buruzkoa.\nElkartearen eratze akta\nEbazpena, Elkarteen Erregistroan inskribatzea\nAGINDUA, 2011ko martxoaren 18koa, Ingurumen, Lurralde Plangintza, Nekazaritza eta Arrantzako sailburuarena, zeinen bidez argitara ematen baita Euskal Kostaldeko Geoparkearen nazioarteko izendapena eta Europako Geoparkeen Sarean zein Unescok lagunduriko Munduko Geoparke Nazionalen Sarean sartu izana.\nKontratazioaren arloan, GEOGARAPEN elkarteari Sektore Publikoaren Kontratuei buruzko Legea, azaroaren 14ko 3/2011 Errege Dekretu Legegilearen bidez onartutakoa, aplikagarria zaio, 3.1.d artikuluan xedatutakoarekin bat.\nKontratuak esleitzearen eremuan, GEOGARAPENek herri-administrazioaren izaera ez duen esleipen-ahalmena duenez, Sektore Publikoaren Kontratuei buruzko Legearen barruan III. Liburuko I. Tituluari dagokion II. Kapitulua aplikatuko zaio. Halaber, Kontratatzailearen Profilean argitaratuta dauden Kontrataziorako Barne Argibideak hartuko dira kontuan.\nSektore Publikoaren Kontratuei buruzko Legeak 20. artikuluan xedatutakoarekin bat, GEOGARAPENek sinatzen dituen kontratuak, herri-administrazioarekin egindakoak izan ezik, kontratu pribatuak dira eta ondorioei eta iraungitzeari dagokienez, Zuzenbide Pribatuak arautzen ditu.\n4. Planak eta programak:\nPlan Estrategikoa 2016-2020\nKontratuak eta sinatutako hitzarmenak 2017\n8. Hitzarmenak eta kudeaketa aginduak:\nGFArekin lankidetza hitzarmena, Geoparkearen Zuzendaritza Zientifikoa garatzeko.\nEuskal Kostaldeko Geoparkean turismoa sustatzea helburu duen lankidetza hitzarmena, Gipuzkoako Foru Aldundiaren eta Geogarapen - Euskal Kostaldeko Geoparkearen kudeaketarako Elkartearen artean sinatutakoa.\nEusko Jaurlaritzako Ingurumen, Lurralde Plangintza eta Etxebizitzako sailburuarekin sinatutako akordioa.\n9. Diru-laguntzak eta laguntzak.\nEntitate honek ez du diru-laguntzarik ez laguntzarik ematen.\n11. Urteko kontuak.\n2018ko jarduera memoria\n13. Kanpo-auditoretza txostenak.\nEz dago kanpo-auditoretza egiteko beharrik.\n14. Kargu eta arduradun nagusien ordainsariak.\nGEOGARAPEN elkartearen presidentzia txandaka hartzen dute bi urtetik behin Debako, Mutrikuko eta Zumaiako alkateek.\nEgun, Debako alkate Pedro Bengoetxea jaunak du presidentetza kargua. Ez egungo presidenteak, ezta aurrekoek ere, ez dute ordainsaririk jaso karguagatik ezta kargua uzteagatik ere.\nEz egungo presidenteak, ezta aurrekoek ere, ez dute ordainsaririk jaso karguagatik ezta kargua uzteagatik ere.\n16. Bateragarritasun ebazpenak.\n17. Ondasun eta jardueren urteroko aitorpenak.\nGEOGARAPEN Elkarteko presidente eta Debako alkatea.\n18. Zerbitzuaren kalitateari buruzko informazio estatistikoa.\n19. Ondasun higiezinak jabetzan.\nGEOGARAPEN Elkarteak ez dauka ondasun higiezinik jabetzan.\n20. Informazio eskubidea kanalak.\nHerritarrek ondorengo komunikazio kanalak erabil dizakete:\nZer da geoparke bat?\nGeoparkeen Europako eta Munduko sarea\nEuropa Atlantikoko Geoturismo Ibilbidea\nEuropako Geoparkeen Astea 2019


IMAZ BERTSOLARIA ESKOLA: abril 2015\nNEPALEN ALDEKO LASTERKETA\nNepalen gertatutako lurrikararen berri izan ondoren eta bizi duten egoera larria kontuan izanda laguntza eskaintzea erabaki dugu eskolan. Laguntza ahalik eta handiena izan dadin herritarrak inplikatu nahi ditugu. Gure kanpainaren berri zabalduko dugu eta horretarako ikasleek egindako hormairudiak jarriko dira herrian.\nLasterketaren zehaztapenak aurreraxeago emango zaizkizue.\nPublicado por LH 12 en 12:40 No hay comentarios:\n2015ko apirilak 23an, gure proiektuari lotuta, uraren tailerrak hasi genituen Lehen Hezkuntzan eta bai Haur Hezkuntzan. Lehen hezkuntzako hiru zikloko ikasleak elkarrekin nahastuta egingo dugu lan.\n2015ko apirilak 23an Nazio arteko liburu eguna zenez, eskola osoko ikasle guztiak binaka jarri ginen eta hamaiketako egin ondoren liburuak irakurri genizkion batak besteari .\nAste Santuko oporretatik bueltan Nuriak Holandatik gela bakoitzarentzako 2 tulipan ekarri zizkigun eta lehiaketa txiki bat egin dugu , hauek landatu eta ea ze taldeko tulipanak ateratzen den lehenengo???\nOPORREN BUELTAN MARTXAN GARA BERRIRO ERE\nAste Santuetako oporren bueltan berriro hemen gara lan egiteko prest. Lurrarekin lotuta, uraren gaiari ekingo diogu. Baita ere, Lizartza eta Albizturkoekin harremanetan jarraituko dugu. Oraingo honetan Lizartzako eskolara joatea tokatzen zaigu, hain zuzen ere, maiatzaren 14ean. Urarekin lotuta esperimentuak egingo ditugu tailerretan banaturik.\nAste honetan eguraldi ona lagun izan dugunez, baratzarekin aurrera jarraitu dugu: Lurra prestatu, ongarritu eta letxugak, azelgak, tipulak eta marrubiak landatuz.\nAsteazken arratsaldetako tailerrak aldatu egin ditugu eta oraingoan marrazketan murgilduko gara. Espero dugu azken txanpa honetan asko ikasteaz gain ongi pasatzea.


INFO LEGALA | Donostialdeko Okupazio Bulegoa\nNola egin erroldatzeko bizi zaren bizilekuan?\nBete ERROLDATZEKO ESKAERA UDAL ERROLDARI izenburua duen agiria zure datuekin (Izen Abizenak, NAN zenbakia eta helbidea) bete behar duzu. Eredu orrokorra denez, jarri beharko duzu ere herriko Udalari zuzenduta dagoela. Azken partean, lekua, data eta sinadura.\nErrolda eskubideari buruzko Ararteko-Herriaren Defendatzailearen azken ebazpena aurreko eskaerari grapatu behar diozu. Horrela Udalak ikusiko du zure eskubideen jakinaren gainean zaudela eta behar izanez gero Arartekora joko duzula.\nDokumentu bakoitzarena bi kopia egin. Bat zuretzako da eta bestea Udalarentzat. Baina biak eraman beharko dituzu aurkezten duzun egunean. Biei zigilua (sarrera selloa) jarri behar diote Erregistroan. Horrela badaukazu aurkeztu duzunaren frogagiria.\nEgoitza Bortxaezintasuna eta Okupazioa:\nLege ohartarazpena egoitza bortxaezintasuna eta ageri-ageriko delituaren abusua\nAviso Legal sobre la inviolabilidad del domicilio y el abuso del delito flagrante


Hiri Antolamendurako Plan Orokorra osatzeko bildutako informazio guztia aurkeztuko dute datorren asteartean | danbolin\nHiri Antolamendurako Plan Orokorra osatzeko bildutako informazio guztia aurkeztuko dute datorren asteartean\nAzken hilabeteetan Zestoako Hiri Antolamendurako Plan Orokorra (HAPO) osatzeko informazioa biltzen ibili da Udala. Horretarako, herritarren ekarpenak jaso ahal izateko hainbat tailer egin dituzte. Bilera hauetan gai ezberdinak izan dituzte hizpide; etxebizitza, natura, kultura, lurzoru eta nekazal-ahalmena…\nBildutako informazio hori guztia aurkezteko bilera bat egingo da datorren asteartean, arratsaldeko 18:30ean, Udaletxeko areto nagusian. Han, 22 urtean indarrean egon diren eta HAPOa behin betiko onetsi arte indarrean dauden Arau Subsidiarioak aztertuko dira eta horietan jasotakoaren arabera zer egin den eta oraindik egiteko zer falta den aztertuko da.\nGainera, datorren hilaren 26an, herritarren parte-hartzearen bitartez, aurretik beste dokumentu batzuetan planteatutako alternatibak eztabaidatu eta berriak sortzeko tailer bat egingo da. Fase honetan, helburu eta irizpide batzuk erabakiko dira, herri-eredua zehazteko, hau da, etorkizunean nolako herria izatea den erabakitzeko. Hau horrela izanik, herritarren parte-hartzea funtsezkoa dela azaldu du Paula Amuchastegui arkitektoak, “erabakitakoak eragina izango du bai berrian baita denon etxeetan ere” gehitu du.\nPrevious Article Laranjadi plazan gaixorik dauden zuhaitzak aldatuko ditu Udalak\nNext Article Giro bikainarekin ospatu zuten atzo Arroabeko Talo Eguna


"Orain tresna gauzatzeko garaia da!" | Enbata\nHarrera / Artikuluak / Iritzia / Ikus Puntuak / “Orain tresna gauzatzeko garaia da!”\n« L’eusko, un pouvoir à portée de main\n“Orain tresna gauzatzeko garaia da!”\nNikolas Blain(E)K EGINA | Argitaratua: 2016/07/18\nSekuentzia bat bukatzen da. Maiatzeko bukaera itxoin behar izan dugu HELEParen inguruko erabaki definitiboa ezagutzeko.\n2015eko udazkenean egindako bozka kontsultatiboan, Ipar Euskal Herriko biztanlegoaren erdia ordezkatzen duten herri kopuruen gehiengoak HELEParen alde azaldu ziren, erran nahi baitu Prefetak jarritako legezko bi baldintzak lortu zirela. Bi bozka horien artean aldaketa gutxi izan dira. 111 herrik, Herri elkargo bakarraren alde posizionatu dira 47 herri kontra agertu direnean. Hau da, Ipar Euskal Herriko biztanleriaren %66a aurkezten duen herrien %70ak bat egiten du, Prefetak egindako proposamenarekin. Ipar Euskal Herriak, Herri elkargoaren aldeko apostua egiten du. Baiezkoaren gehiengoak argiki adierazten du herri honek aitzinatzeko duen xedea. Are gehiago, argitu gabeko pundu bat uzten du agerian: NOTRe legea deituriko Lurralde erreformak herri elkargoak batetzeko baimen berezi bat ematen zuen Frantzia osoan salbuespen gisa ekainaren 30a arte. Hori horrela izanik, HELEPa gauzatu ahal izateko, prefetak, Ipar Euskal Herriko biztanleriaren %50a ordezkatzen duen herrien %50a beharrezkoa zela adierazi zuen. Normalean, proposamena onartzeko, herrien %50ak, biztanleriaren %50a ordezkatu behar du edota aderantziz. Gure kasuan beste datu bat azpimarratzen ahal da xifreekin bukatzeko : hautetsien %73ak, HELEParen alde bozkatu du.\nLorpen hori garrantzitsua izan harren, bide luze baten lehen urratsa da baizik.\nOrain proeiktua bera martxan jarri behar da. Hau da, gobernantza paktua, etorkizuneko hirigunearen estatusak idatzi. Beharrezkoak dira, biharko Herri Elkargoaren sorrera ongi egin nahi badugu. Proiektuaren aurka diren hautetsiek hortaz jabetu dira. Barne ministeritzan errekurtso bat jarri nahi zutela jakin dugun unean, beste batzuk indarrez, Hautetsien Kontseilua kargutik kentzen saiatzen dira. Baina, Administrazio Kontseiluan adostasun batera iritsi dira eta azkenean gaurko 10 herri elkargoak, Hautetsien kontseiluak, Garapen Kontseiluak eta Herrien Biltzarrak parte hartuko duten gidaritza batzorde bat sortu da.\nHeldu diren hilabeteei begira gune estrategikoa izanen da. Horrek baitu norabidea finkatuko : Frantziako beste lurraldeetan bezala bateratze prozesu hutsa ereman, teknikoa edo bestela, hemengo lurraldeari eta erronkei erantzunen duen egiazko proiektu politiko bat adostu gure anbizioen araberakoa eta azken hamarkadetan eramandako lanaren ondorioa. Gidaritza batzorde honek du ipar orratza finkatuko.\nLantaldean dira finkatuko Euskal Herri Elkargoak hartuko dituen eskumenak. Batzuk legez eskuratuko dira automatikoki : garraioak eta turismoa adibidez. Beste batzuentzat ez dira aintzinetik finkatuak bainan Iparraldeko egoera ezagutu eta, noski naturala da horien hartzea. Kasu hortan dugu hizkuntza politika adibidez. Frantses legeetan ez da aurreikusten herrien arteko egitura administribo bati holako eskumena emaitea baina ikusi eta euskararen alde ereman behar diren politikak, behar gorri bat badago arlo hortan bertan erabakitzeko.\nGauza bera da goi mailako ikasketentzat edota mugaz gaindiko harremanen eskumenentzat. Ez dira legez aurreikusiak bainan negoziatu beharko da holako arlo estrategikoetan ahalik eta podere gehien Ipar Euskal Herrirat ekartzeko.\nLan handia bada estrukturaketa lana aitzina eraman eta HELEPa 2017ko urtarrilaren 1ean martxan jarri dadin. Hautetsiek, bozka definitiboa onartu eta horren zerbitzura jarri behar dute. Eztabaida demokratikoak desadostasunei gaina hartu behar dio. Ez gira zatiketa une batean baizik eta, elkarlanaren unean eta 71 hautetsiz izenpeturiko errekurtsoa ez doa bide hortatik. Eraikitze fasean, ikuspundu desberdinek ukanen dute parada heien kezkak azaltzeko argiki, eta justuki eztabaida horrek du ekarriko aberastasun bat, baina hautetsi horien helburua, proiektua gauzatze data pusatzea da. Onartu behar da oraindik duda batzuk izaten al direla. Baina, eramandako eztabaida kolektiboak, Hautetsien kontseiluaren espertisa eta prefekturako langileek, nahiko elementu atera dituzte proiektua ahalik eta hobekien gauzatu ahal izateko.\nOroitarazi behar da ere Euskal Herri Elkargoa ez dela iparraldeko gizarteak eskatzen zuena. Estatus bereziki Lurralde Kolektibitatea dugu oraindik helburu. Bainan ikusi eta frantses gobernamenduak ezezko borobila eman zuela eskakizunari, pausu taktiko baten aukera jorratu ginuen. Eta horrela erabaki ginuen prefetak proposatutako herri elkargo bakarra sostengatzea. Sei hilabeteren buruan, lehen aldikotz Iparraldeak bere mapa ukanen du, lehen aldikotz lurralde osorako, Xibero, Baxe Nafarro eta Lapurdi lurraldeen aldeko politika amankomunak eta orekatuak garatzeko aukera ukanen du. Lehen aldikotz Ipar Euskal Herriko biztanleak komunitate baten partaide izanen dira. Ipar Euskal Herriak parez pare jokatuko du frantses panorama administratiboan bereziki Paue, Bordale edo Pariserekin hitz egin beharko delarik.\nHerriko kontseiluak, Iparralde mailako instituzio baten lortzearen alde azaldu dira. Hautetsiek eraikitze baimena eman dute. Orain goazen etxe amankomunaren eraikitzera. Eztabaida eta pentsaketa uneak aspalditik ereman ditugu, orain tresna gauzatzeko garaia da.\nPreseski, asteazkenean, uztailaren 27an, arratseko 19:00etan Baterak hitzordua finkatua du elkarrekin Herri Elkargoa eraiki dezagun. Ipar Euskal Herriko 158 herriko etxeetan egin diren bozken biharamunean, ez da garailerik edo galtzailerik, ospakizunen tenorea da. Uztailaren 27an, Baionako Besten lehen eguna kari, elgarrekin eraiki dezagun gure biharko lurraldea. Denek betan erakuts dezagun lurralde honen egituratzeko dugun xede amankomuna, lurraldeak izaite bat ukan dezan Nouvelle Aquitaine delako eskualde berrian. Adiskidantzazko baso bat lagun ekitaldi aberats baten inguruan bil gaitezen Herri Elkargoari behar den bultzada emaiteko!\nEko-soziala Hedabideak Nortasunak Iparraldetik Laborantza Hauteskundeak Ekologia Jendartea Politika Nazioartea Euskara


On Kixote Mantxako. Lehen Zatiko 7garren atala\nOn Kixote Mantxako gure zaldun onaren bigarren irtenaldiaz.\nHonelatan zegoela, On Kixote oihuka hasi zen, esanez\nHemen, hemen, zaldun adoretsuak, hemen erakutsi behar da zuen beso zainarten indarra; izan ere, gorteko zaldunak josta-gudukan aitzindari dira, gailenduz doaz.\nZarata honetara joz, zalapartaz oharturik, geratzen ziren liburuen ikerketari utzi zioten, eta, beraz, sutara joan zirela dirudi, ez entzunik ez ikusirik, esate baterako, Karolea eta Espainiako Lehoia, Enperadorearen ekintzekikoak, Luis Avilakok osatu zituenak; zalantzarik ez, biok bereizitakoen artean geratu behar ziren, eta Apaizak ikusi balitu, ez ziratekeen, eiki, sutara galduko.\nOn Kixoterengana iritsitakoan, ohetik jaikia zegoen, zegoenekoz, eta bere horretan, oihuka, bere zorakerian zirauen, patarraka; batera eta bestera, sist-sast, aiztokadaka, aitzin-gibelka erasoan, hain itzarrik, esna, loak hartua inoiz izan ez balitz bezala. Besarkatu zuten, eta indarrez berrohera zuten; lasaituxe zenean, ematuxe nolabait, Apaizari mintzoz, zera esan zion:\nAdizu, Turpin artzapezpiku jaun, izan ere, hamabi Pare garenon ohore-galtze handia da zaldun-guduka honetan gurenda gorteko zaldunek beretzen uztea, gehiagokorik bage, guk ibiltari arriskuzaleok, aurreko hiru egunetan, aintza irabazi eta gero.\nIxil bedi berori, adixkide jauna – Apaizak esanez – Jaungoikoak zoria aldatzea nahi izango baitu, eta egun galtzen dena bihar irabaziko da, eta oraingoz har beza haintzat bere osasuna berorrek; nekatuegi dagoela iruditzen zait eta, honez gero, gaixo larririk baldin ez badago.\nGaixorik ez – erantzun zion On Kixotek – baina makilkatua eta hautsia bai, ezbairik ez; zeren Errolan bort horrek makilka eho bainau, arte baten enborraz, guztiz bekaitzak jota, bere ozarkeriaaren aur-aurrean jarten den bakarra, gogor egiten diona, jarki ohi zaiona nerau naizela ikusten baitu. Alabaina, ez nintzateke ni Montalbango Erreinaldo, ohe honetatik jaikita, larrutik ordainduko ez balit, bere sorginkeriak oro goiti-beheti. Oraingoz, emaidazue jaten, gehien behar dudana delako, mendekuarena, aldiz, utzi neure gain, neu aspertuko natzaio.\nHala egin zuten: jaten eman zioten, eta berriz ere loak hartu zuen, eta besteak haren zorotasunaz harrituta.\nGau haretan etxeko Andereak ixtegian zein etxe osoan zegozen liburu guztiak erre-kiskali zituen, agiritegietan betiko jasoak eta zainduak izaitea irabazia zuten batzuk ere haiekin batera. Halabeharrak, ostera, haretaratu zituen, ikertzailearen nagiak galtzera eraman zituen, eta honela haiekin esaera zaharrak dioena bete zen, baieztatu zen,alegia,ardiaren errua bildotsak ordaindu, eta katu balego bera errudun.\nSendabide bat behar eta, Apaizak Bizarginarekin, euren adiskidearen gaixotasuna sendatzeko zera asmatu zuten, edo otu bederen otu zitzaien: liburuen gela horma batez ixtea; jaiki eta gero idoro ez zitzan – agian, honela, zioa kenduz ondorioa eten nahi zuten – eta, gero sorgintzaileren batek edo eroan zizkiola , gela eta gelako guztiak, esanen ziotela asmatu ere bai. Honela egin zen, bada, bizkor-bizkor. Bi egunen buruan, On Kixote jaiki zen, eta berehalakoan, egin zuen lehenengoa, bere liburuak ikustera joaitea izan zen; utziak zituen gela ediren ez zuela eta hara-hona zebilen bilaketan. Atea egon zen lekura heldu eta, haztamuka, itsumustuan bezala, bilatzen zuen, eta begiak hara begiak hona, alderik alde zeramatzan, denetan zehar, txintik ere ez zioela. Harik guttira ez, baina, azkenean, etxeko Andereari galde egin zion ea non edo nontsu zegoen bere liburuen gela. Emakumeak, aurretik ondo ikasia zuena erantzunez, esan zion:\nZein gela eta gelaondo bilatzen ari da berori? Dagoeneko, ez dago gelarik ez libururik etxe honetan, dena Txerrenek berak eraman zuen.\nEz zen deabrua – ihardetsi zuen Ilobak – sorgintzaile batek baizik; berori hemendik joan zen egunaren hurrengo gauean, hodei baten gainean etorri zen, zaldun antzo baina herensuge baten gainean zetorren, jaitsi eta sartu zen gelara, barruan zer egin ote zuen ez dakit baina, gesu baten, teilatutik gora hegan jalgi zen, eta etxea kez beterik utzi zuen. Zer egin ote zuen behatzera gineneko, ez genuen libururik ikusi ez gelarik ere; ongi gogoan dugun bakarra, bai nik bai Etxandereak, zera da, zahar gaizto harek alde egiterakoan, oihuka aldarrikatzen zuela, etxe haretan egin zuen kaltea, geroago ikusiko genuena, liburu haien eta gelaren ugazabari zion etsaigoagatik, isilpeko hegigoa ziolako egin zuena. Muñaton jakintsua zeritzola ere esan zuen.\nFreston esanen zuen – On Kixotek.\nEz dakit – esan zuen Andereak – Freston edo Friton ote zen, izena ton horrekin azkentzen zela baizik ez dakit.\nHala da – On Kixotek berriro; jakintsu sorgintzailea da, nire etsai amorratua, begitan hartua nau, jakin badakielako, bere antze eta irakurketa direla bide jakin ere, egunen batean, berak aldezten duen, laguntzen duen zaldun batekin borrokan eginen dudala, buruz buru, eta azpiratuko dudala, eta menpean hartuko; eta berak badaki ezin galarazi izanen didala, honetaz, ahal dituen nahibage guztiak eraginez ihardukitzen dit; nik, ostera, ohartaraziko diot zeruak agindu duena nekez eragotzi ahal izanen duela, nekez oztopatu, apo-apoan atzera eragin dagikeela.\nNork ukan dezake zalantzarik horretaz? – Ilobak. Baina, nork sartzen ote du berori, osaba jauna, atralaka horietara? Ez al du hobe etxean lasai eta bare egoitea, hor nonbait, munduan barrena gari osteko ogi eske joaitea baino, buruan ongi hartu bage askotto joan izan dela artile bila eta ile bagerik, motz-motz itzuli dela? Anitz daki saguak, osaba jauna, baina haboro katuak.\nOi ene iloba – On Kixotek ihardetsiz – zein oker zagozen! Ni inork moztu baino lehenago, nire ile baten zia ukitzea irudika ote lezaketen guztien bizarrak bizkarraturik eta motz-motz eginik utziko nituzke.\nEz zioten, ez batak ez besteak, ihardetsi nahi izan gehiago, amorrua pizten, sutzen ari zitzaiola ikusita.\nHalatan, bada, hamabost egunez etxean bare-bare egon zen, lehenengo zorakeriak bigarren aldiz egin nahi izan ez balitu bezala, eta egunotan, Apaiz eta Bizargin adiskideekin ipuin barregarri batzuk ekarri zituen hizpidera, esaterako, berak zioen zer bat izan zen munduak zaldun ibiltarien beharra zuela, eta berarengan behar zela zalduneria ibiltzalea berpiztu. Apaizak, behin edo behin, ezetz esaten zion; noizean behin baietz; honelakotsu trikimaina bat edo beste, txitean-pitean erabili ezik, ezin baitzuen harekin burutu.\nEgotaldi honetan, On Kixotek bere auzoko nekazari bati lagun-eskea egin zion, gizon zintzoa hau (honelako izenlaguna eman ahal balekio txiro denari) baina kaskoan gatz guttikoa. Azkenik bada, esan eta esan, arren eta arren, agindu eta eskaini, baserritar gizaraxoak harekin joan eta ezkutari legez zerbitzatuko ziola erabaki zuen. On Kixotek berarekin gogotsu, gogo onean joaiteko aton zedin, besteak beste, ziotson; zeren, agian, halakoren baten, galtzori batean, usterik gutienean, zeinbait uharteren irabaztea gerta bailekioke, eta hantxe bertako jaurlari, jaun eta jabe, jar lezakeela. Holako eta halako eskaintzak zirela bide, Santxo Pantzak (nekazari hari honela zeritzon) emaztea eta seme-alabak utzi zituen, bere auzokoaren ezkutaritzat jarrita.\nDiru biltzen hasi zen On Kixote, hurren, eta, gauza bat salduz, beste bat bahituran emanez, merkezurrian denak, diru mordoxka polita egin zuen. Erredola bat eskuratu zuen, era berean, bere lagun bati zorretan eskatua, eta bere kaska hautsia ahalik hobekien konpondu ondorean, Santxo bere ezkutariari albiste eman zion, zein egun eta zein ordutan hasi nahi zuen bidean aitzina, beronek ikus zezan zer behar zuen biderako, eta hura presta nahiz haretaz hornitu, bide-zorroak hartzeko agindu zion. Baietz, eramango zituela erantzun zion honek, eta asto bat ere eramaiteko asmoa zuela, oso asto ona, bera oinez asko ibilten gutti ohitua zegoelako. Astoarekiko horretan kexkati jarri zen, pixka batean, On Kixote, gomutaratu nahiz bezala, ea gogora erakarten ote zuen, inoiz edo behin, zaldun ibiltariren batek bere ezkutaria asto baten gainean zaldizko erabili izan ote zuen; bat bakarrik ere ez zitzaion inondik gogoratu; honela eta guztiz ere, baietz, eraman zezan erabaki zuen, egokiera sortuz gero, noski, ohore handiagoko abereren bat emango ziolako ustean, bidean tupust, buru eginen zion lehenbiziko zaldun gaizkikasiari zaldia kendurik. Alkandorak eta ahal izan zituen gainerakoak hartu zituen, txiriboginak emaniko aholkuaren arauera; den-dena osatu eta egin ondotik, Pantza bere emazte eta seme-alabei agurrik ere egiteke, ez On Kixote Etxandereari ez Ilobari ere, han ateratu ziren, herrixka haretatik, gau batean, inork ikusi ez zituelarik. Gau haretan, ibilian-ibilian, hainbesteraino joan ziren, ezen, goizaldean ziur asko zegozen, euren bila hasiko balira ere ez lituzketela idoroko.\nSantxo Pantza, bere astoaren gainean, aitalehen baten antzo zihoan, bide-zorroak, zahato eta guzti, bere burua nagusiak agindu zion uharte haretako jaurlari eginik ikusteko irrikitan. On Kixotek, oraingo honetan, bere lehenengo ibilaldian harturiko bidea eta norabide bera hartu zuen, Montiel aldeko landetan zehar, lehenengo haretan baino neke astun ttikiagorekin zihoan, izan ere, goiztiri apala zen eta eguzkiak zeharka, saiheska joiten zituen nekerik emaiteke. Honetan, Santxo Pantzak bere nagusiari:\nBegira berorrek, zaldun ibiltari jaun, ez al zaio, gero, ahaztu behar niri agindu uharte horrena, handia izanik ere, nik gobernatzen jakinen dut eta.\nOn Kixotek honetara erantzun zion:\nHar ezak gogoan, Santxo Pantza lagun horrek, antzinako zaldun ibiltari haien ohitura xoil ohikoa zela irabazten zuten uharte edo erresuma edo haietako jaurlaritzat euren ezkutariak ezartea; niregatik ez dik hutsik eginen hain ekandu eskergarriak, inola ere; are gehiago eginen diat: batzuetan, edo gehienetan, beraien ezkutariak zahartu zain egon ohi zituan, eta morrontzan ahitu eta gero, egun txarrak eta gau txarragoak irago eta gero, konde-izenbururen bat edo eman ohi zieaten; edo hala-holako probintzia edo ibarren bateko markes izengoitia, gehienez; baina, hi bizi bahaiz eta ni bizi banaiz, balitekek sei egun baino lehenago nik halako erresuma bat irabaztea, bere inguruan beste batzuk dituena, eta berauetako batean hi erregetzat koroatua izaiteko egokia izaitea. Ez uste hau asko denik; harako zaldunei honelakoak nahiz antzekoak gertatu ohi zaizkiek, ustebageko era miragarrizkoetan sarri, sinetsi ezinezkoetan gertatu ere maiz; honetaz, agindu diadan baino are oparoago, aberatsago eman niezaake, arauz, eta aisa gainera.\nHorrela bada – Santxok erantzun – berorrek diotzan mirari horietarik baten bidez ni errege banintz, Juana Gutierrez ene kuttuna erregina izanen litzateke, noski, eta nire seme-alabak printze.\nNor zalantzatzen da horretan, bada? – On kixotek galdezka erantzunez.\nNi nerau zalantzan nago – Santxok – nire baitan baitarabilt, ezen, Jainkoak lurraren gainera erresumak, euria bezala isuriko balitu ere, bat bera ere ez letorkiokeela, hurrean, Mari Gutierrezen buruari. Jakin beza, jauna, sos bi ere ez duela balio erreginatarako; kondesarena, agian, hobeki letorkioke, eta hauxe ere Jainkoa lagun, eta ozta-ozta.\nUtz ezak, Santxo, heuk, Jaungoikoaren esku, Berak ongien datorkiona opako baitio; baina, ez horregatik, urritu hire kopeta, ez bederen lehendakari baino gutiagoko zerbaiti askietsiz.\nEz dut ez holakorik eginen, ez, are guttiago, berori bezalako hain nagusi ahalduna ukanik; berorrek jakinen baitu niri ongi datorkidan eta nik ahal dezakedan hura guzia emaiten.


Globalizazioaren aurkako mugimendu - Wikipedia, entziklopedia askea.\nGlobalizazioaren aurkako mugimendu\nMugimendu altermundialista: G8 bilkura baten aurkako protesta.\nGlobalizazioaren aurkako mugimendua, antiglobalizazio mugimendua, mugimendu altermundialista edo altermundialismoa neoliberalismoaren eta enpresa kapitalista handiek ezarritako globalizazioaren aurka diharduen gizarte mugimendua da, 1990eko hamarkadaz geroztik mundu osoan sortua. Talde anitz biltzen ditu, hala nola gobernuz kanpoko erakundeak, sindikatuak, emakume eta gazte elkarteak eta indigena komunitateak. Ezkerrean kokatzen badira ere, alderdi politikoetatik at sortu eta atxikitzen dira eta sare moduan, bereziki Internet baliatuz, antolatzen dira. Bere kezkak ingurumen, bakezaletasun, feminismo, pobrezia eta garapena, giza eskubideak, bidezko merkataritza eta oro har munduko herrialde garatu (edo iparra) eta azpigaratuen (edo hegoaren) arteko harremanei buruzkoa da.\nAktibista altermundialista asko globalizazioaren alde daude: ordezkaritza demokratiko hobea, giza eskubideen errespetua, bidezko merkataritza eta garapen sostengagarria bultzatuko dituen globalizazioaren alde. Beraz, nahasgarritzat dute antiglobalizazio edo globalizazioaren aurkako terminoen erabilera.\nEguneroko komunikazio eta errebindikazio lanaz gainera, mugimenduaren agerraldi eta manifestazio nabarmenak dira G8ak, G20ak, Merkataritzaren Mundu Erakundeak eta herrialde boteretsuenek egiten dituzten ekonomia arloko bilkuretan.\n1 Izenaren jatorria eta bere inguruko eztabaida\n3.1 1999 - 2003: lehen urteak eta une gorena\n3.2 2003 - 2007: indarkeria eta botere politikoa ezbaian\n3.3 2007 -: mugimendua krisi ekonomikoan\nIzenaren jatorria eta bere inguruko eztabaida[aldatu | aldatu iturburu kodea]\nNoam Chomskyk 2002an honela azaldu zuen antiglobalizazio hitzaren sorrera eta horrek sortu zuen eztabaida:\n« Globalizazio hitza bere egin dute boteretsuek nazioarteko ekonomia integratzeko modu jakin bat izendatzeko, inbertitzaileen eskubideetan oinarritzen den eta herritarren interesak kontuan hartzen ez dituen modua. Ondorioz, beste globalizazio modu batzuen aldekoei antiglobalizazio esaten zaie, eta horietako askok, zoritxarrez, terminoa onartzen dute, baztertu beharreko propagandazko terminoa den arren. Globalizazioaren, hau da, nazioarteko integrazioaren aurka dagoen pertsona zentzudunik ez dago. Ezkerreko eta langile mugimenduko kiderik ez behintzat, nazioarteko elkartasun printzipioa baitute oinarri, hau da, botere pribatu sistemen ordez herritarren eskubideak aintzat hartzen dituen globalizazioa. »\nGlobalizazioa kapitalismoa izendatzeko eufemismo gisa erabiltzen hasi zen 1990eko hamarkadan, jarduera neoliberal basatia hartzen ari zen kutsu negatiboa uxatu nahian. Antiglobalizazio hitza erabiltzen lehenak ere politikariak eta hedabide nagusiak izan ziren, beren globalizazioaren aurka Seattlen izandako mobilizazioak izendatzeko. Ekintzaile gehienak terminoaren aurka daude; batetik, negatiboa delako, ukazioa duelako oinarri; bestetik, mugimendua ez dagoelako giza jarduerak nazioartekotzearen aurka, ekonomia ahulenak desegonkortzen dituzten jarduera espekulatiboetan aritzeko gero eta askatasun handiagoaren aurka baizik. Horregatik beste hainbat izen proposatu dira mugimendurako. Eremu anglosaxoiean ekintzaileek nahiago izan dute Global Justice Movement erabiltzea, edo gutxienez alter-globalization aldaera hobetsi dute. Italian movimento no global ere erabiltzen dute, baina hori ere prentsak asmatua da eta ez du jatorrizkoa asko hobetzen. Frantzian Ignacio Ramonetek proposatutako altermundialisme terminoak arrakasta handiagoa izan du eta, ondorioz, gaztelaniaren eremuan altermundialismo edo altermundismo zabaltzen ari da.\nBatetik, termino sortak mugimenduaren izaera heterogeneoa erakusten du, erabaki bateratuak hartzeko zailtasunen isla da. Bestetik, antiglobalizazio edo globalizazioaren aurkako da oraindik termino erabiliena eta, beraz, fenomenoa identifikatzeko errazena.\n1999ko Seattleko gatazka antiglobalizazioaren suzko bataiotzat jotzen den arren, atzerago joan behar da mugimenduaren erroak eta lehen zantzuak aurkitzeko.\n1988an NDFk eta Munduko Bankuak Berlinen (Alemaniar Errepublika Federaleko aldean) egin zuten urteko bilera. Protestaldi gogorrak izan ziren bilera oztopatu nahian. Bilera normaltasunez burutu zen arren, antiglobalizazioaren aurrekaritzat jo daiteke.\nHurrengo urtean, 1989ko uztailean G7aren aurkako kontragailurra antolatu zen Parisen ça suffat comme ci goiburuarekin, eta herrialde txiroen zorra baliogabetzea eskaera nagusi zutela. G7aren aurkako lehen ekitaldia izan zen; manifestazioak 10.000 pertsona bildu zituen eta ondorengo kontzertuak, 200.000. Frantziak zorra ezeztatzearen aldeko jarrera hartu zuen bilera hartan.\n1994ko urtarrilaren lehenean Chiapasen zapatistak Ipar Amerikako Merkataritza Librerako Ituna (NAFTA) indarrean jarri izanaren aurka altxatu ziren. Hasieran EZLNren helburuak eremu lokalera edo, gehienez, nazionalera mugatu arren, eskaerak pixkanaka unibertsalizatuz joan ziren. Hala, 1996an Marcos komandanteordeak mundu osoko foro bat biltzeko deialdia egin zuen. Chiapasen bertan burututako bilera sorta hari topaketa intergalaktikoak ezizena ipini zien jendeak, eta hainbatentzat hantxe jaio zen globalizazio neoliberalaren aurkako mugimendua. De Seattle a Porto Alegre liburuan, José Seoane eta Emilio Taddei egileek zera diote: «Antimundializazio mugimenduaren genesiak Chiapaseko oihan sakonera, 1996. urtearen erdialdera garamatza. Hainbat kronista bat datoz Gizadiaren aldeko eta Neoliberalismoaren aurkako Nazioarteko Lehen Topaketa, EZLNren ekimenez 1996ko uztailaren 27tik abuztuaren 3ra arte Chiapasen burutu zena, mundializazio liberalaren aurkako nazioarteko mugimenduaren lehen mugarria dela esatean».\n1999 - 2003: lehen urteak eta une gorena[aldatu | aldatu iturburu kodea]\nAntiglobalizazio mugimendua ez zen 1999ko azaroaren amaieran Seattlen jaio, baina orduan egin zuen eztanda. Munduko Merkataritza Erakundea (MME) AEBetako hiri horretan biltzekoa zen, baina nagusiki internet bidez goi-bileraren aurka egindako deialdiak 50.000 pertsona bildu zituen, eta manifestazioen ondorioz, bilera bertan behera geratu zen.\nEkintzaileen ia ezusteko arrakastaren berri berehala zabaldu zen, eta munduko hainbat erakunde eta norbanako, mugimenduarekin bat egiten hasi ziren. 2000. urtean Pragako kontragailurrak Nazioarteko Moneta Funtsaren eta Munduko Bankuaren arteko batzar bateratua atzeratzea lortu zuen. 2001ean Munduko Gizarte Foroa sortu eta lehenengoz burutu zen Porto Alegren (Brasil), NMFren, Munduko Bankuaren edo G8aren bileren kontrapisu gisa. Han sortu zen «beste mundu bat posible da» goiburua. Urte bereko ekainean, herritarren presioaren ondorioz, Munduko Bankuak Bartzelonan egin behar zuen bilera aldatu egin zen, ekintzaileen boikotaren beldur. Azkenean bilera bideokonferentzia bidez egin zuten, baina Bartzelonako mobilizazioek aurrera egin zuten eta 300.000 pertsona bildu ziren. Hurrengo hilabetean, 2001eko uztailean, Genovaren txanda iritsi zen. Han bildutako 150.000 ekintzaileek poliziaren errepresio basatiarekin egin zuten topo. Carabiniere batek tirokatuta hil zen Carlo Giuliani, mugimenduaren lehen biktima.\n2003ko neguan, Irakeko gerraren atarian, antiglobalizazio mugimenduak gailurra jo zuen. Otsailaren 15ean milioika pertsona mobilizatu ziren Bush administrazioaren eta haren aliatuen kontra. Bigarren potentzia jaio zela ere iragarri zuten: kalean presioa egiten duen munduko iritzi publikoa. Baina gailurra jo bezain pronto, mugimenduak behera egin zuen. Hurrengo hilabetean, 2003ko martxoan AEBek eta haren aliatuek Irak inbaditu zuten. Desengainu hark agerian utzi zituen mugimenduaren ahuleziak.\nBere baitan hainbeste mugimendu, ideologia, metodologia eta antolakuntza eredu biltzen dituen mugimendu globalean zaila da barne kohesioa lortzea. Askok uste zuten, etsai komuna izaki, heterogenotasuna ez zela arazo izango, baina nabarmen oztopatu zuen ezadostasunak arintzeko eta alternatiba bateratuak eraikitzeko bidea.\n2003 - 2007: indarkeria eta botere politikoa ezbaian[aldatu | aldatu iturburu kodea]\n2001ean Fidel Castrok eta Hugo Chávezek Munduko Gizarte Foroan parte hartzeko asmoa adierazi zuten, baina ez ziren azaldu ez zeudelako gonbidatuta. Foroetan parte hartzen duten gizarte mugimendu gehienek bat egin zuten erabakiarekin. Ez zuten gobernuak foroez jabetzerik nahi eta, oro har, helburuak botere politikoa hartu gabe eskuratzea posible zela uste zuten.\nMugimenduko fakzio moderatuenak edo erreformatzaileenak ez zion erabat uko egin, errealismoaren izenean, alderdi eta sindikatu nagusiekin elkarlanean aritzeari. Baina gaiak beti sortu zuen deserosotasuna mugimenduan. Adibide gertuago batera joaz, 2001eko Bartzelonako mobilizazioetan, Batasuna alderdiak bat egin zuen deialdiarekin. Tenka arintzeko, azkenean, Batasunak era erdi autonomoan parte hartu zuen manifestazio nagusian, gainerako manifestarien alboan, baina haiekin nahastu gabe. Kontua da, beste alderdi politiko eta sindikatu batzuek ere (ICV, IU, UGT, CCOO...) parte hartu zutela mobilizazioetan, baina Batasuna izan zela, antza, hautsak harrotu zituen bakarra. Alderdi politikoa izateaz gain, Batasunak antiglobalizazioaren este ahulgune batekin baitzeukan lotura: indarkeria eta kriminalizazioa.\nSusan George, ATTAC Franceko presidenteordea eta askorentzat mugimenduaren biblia den Lugano Txostenaren egilea 2001ean hasi zen konturatzen antiglobalizazio mugimenduak hartutako bidea eutsiezina zela, goi-bileraz goi-bilera joateko estrategiak ez zuela etorkizunik, bereziki, Giulianiren heriotzaren eta urte berean Europako buruzagien bilera batean Goteborgen poliziak erabilitako indarkeriaren ondoren.\nGainera kaleko presioak ez zituen hasierako emaitzak ekartzen. Kritikoek, kanpokoek nahiz barrukoek, eraginkortasunik eza egotzi izan diote altermundismoari, proposamen bateratu zehatzik landu eta helburuak lortzeko bidea urratu ez izana. Genoako Gizarte Foroko kide Salvatore Cannavok, esaterako, gogor kritikatu du Porto Alegreko prozesua: «Munduko Gizarte Foroa erakunde handiei lotuegia dago. Esaterako Bolonia hezkuntza erreformaren aurka europar ikasleek egindako protestak bere egiteko gai ez zen izan».\nUkaezina da antiglobalizazioak herritarrak biltzeko ahalmen izugarria erakutsi zuela, eta internet tresna gisa erabiltzen ere asmatu zuela. G8a G20ak ordezkatu izana mugimenduaren lorpentzat jotzen du hainbatek. Baina Hegoaldeko zenbait herrialderen parte-hartzeak aldaketa nabarmenik ez du ekarri. Tobin tasari edo bankarien sariei buruzko eztabaida agenda politikoan sartu izanaren merezimendua ere kendu nahi izan dio neoliberalismoak. Fredrik Erixon Nazioarteko Politika Ekonomikorako Europar Zentroko zuzendari ohiak zera esan zuen 2010ean: «Ez dute inolako eraginik izan agenda politikoan. Sari sistemen gaiak finantza egonkortasunari dakarkion arriskuarekin, krisialdi sakon eta arriskutsu honekin du zerikusia, eta ez, antiglobalizazio taldeek erabiltzen zuten argudioarekin, pertsona errugabeen esplotazio hutsarekin».\n2007 -: mugimendua krisi ekonomikoan[aldatu | aldatu iturburu kodea]\nKrisialdiak arrazoia eman zion kapitalismo neoliberalaren aurkako mugimenduari. Beste mundu bat posible ez ezik beharrezkoa ere bazela utzi zuen agerian. Batzuek krisia pizterako berandu zela uste zuten. «AEBen antiglobalizazio mugimendua ia hilda zegoen ordurako», dio Bennett Baumer Indymediaren sortzaileetako batek. Beste batzuek krisialdiak mugimendua biziberrituko zuela uste zuten.\nEsther Vivasekin batera Resistencias globales lana idatzi zuen Josep Maria Antentasen ustez, krisiaren ondorioz mugimendua ez da amaitu, «zatikatu egin da». Arabiar Udaberria, 15M, Occupy mugimendua... haren oinordeko dira. «Tokiko borrokak ugaldu egin dira eta errebolta espezializatu egin da». Harentzat beste mundu bat posible da oraindik, eta beste antiglobalizazio bat ere bai.\n↑ (Ingelesez) Morris, Douglas Globalization and Media Democracy: The Case of Indymedia (argitaratu aurretiko bertsioa).\n↑ (Ingelesez) Podobnik, Bruce, Resistance to Globalization: Cycles and Evolutions in the Globalization Protest Movement, 2. orrialdea.\nPodobnikek hau dio:\n« the vast majority of groups that participate in these protests draw on international networks of support, and they generally call for forms of globalization that enhance democratic representation, human rights, and egalitarianism. »\n↑ (Ingelesez) Stiglitz, Joseph & Andrew Charlton. 2005. Fair Trade for All: How Trade Can Promote Development. 54. orrialdea.\nEgileek hau diote:\n« The anti-globalization movement developed in opposition to the perceived negative aspects of globalization. The term 'anti-globalization' is in many ways a misnomer, since the group represents a wide range of interests and issues and many of the people involved in the anti-globalization movement do support closer ties between the various peoples and cultures of the world through, for example, aid, assistance for refugees, and global environmental issues. »\n↑ a b c d e f g h i j k l m n o p q r Nagore Irazustabarrena, «Kapitalismoaren aurkako ikurraren bilakaera», Argia, 2013-11-17, CC-BY-SA lizentzia


2020Postalak: Pandemia garaian emozioak adierazteko postalak - Donostia Kultura\n2020Postalak: Pandemia garaian emozioak adierazteko postalak\nOsteguna, 2020(e)ko Abuztua(r)en 06-(e)an\nDonostiako Udalak, Donostia Lagunkoiaren eta Osasuna Sustatzeko Udal Zerbitzuaren bitartez, 2020Postalak proiektua jarri du martxan, pandemia garaietako emozioetatik abiatutako postalak. Tabakalerarekin, Emausekin eta Gipuzkoako Itxaropenaren telefonoarekin batera egiten da ekimen hau. Parte hartzeko epea irailaren 15ean amaituko da.\nPertsona anonimoek egindako postalak dira, eta horietako bakoitzak COVID-19 pandemian bizi dituen sentimenduak, emozioak edo sentsazioak adierazten ditu.\n1.- Postal bat egin edo erosi beharko da eta bertan nahi dena idatzi, marraztu edo adierazi.\n2.- Postalak anonimoak izango dira. Parte hartzen dutenek ez dute jakingo nori ari diren zuzentzen, ezta norena den jasotzen duten postala ere. Izena (abizenik gabe) eta adina jartzea baino ez zaie eskatuko, ondoren postala jasoko duenari informazio pixka bat emateko.\n3.- Irailaren 15a baino lehen antolatzaileei bidali behar zaizkie eta horretarako bi era daude:\n3.1.- Bilketarako postontziak egongo dira: Tabakalerako patioan, Liburutegi Nagusian (Alderdi Eder Parkea, 1) eta Emausek Donostian dituen dendetan (Mundaiz kalea, 6 / Mendeurren plaza, 3).\n3.2.- Posta arruntaz, Correos-en bitartez, ere bidali ahal izango dira. Zigilua jarri eta helbide honetara bidaliz: Medialab Tabakalera. Andre zigarrogileak plaza 1, 20012, Donostia.\n4.- Jasotako postal guztiak 2020Postalak taldearen eskuetatik pasatuko dira aurrena.Talde horrek etiketa bat jarriko dio postal bakoitzari, eta ohar, erreferentzia bat, esaldi edo hausnarketaren bat idatziko du han, irakurri duen postalak iradoki dionarekin lotuta.\n5- Postal guztiak Postalak2020.eus webgunean eta 2020 postalak Instagram kontuan egongo dira ikusgai.